cyanic-selkie/wikianc huggingface dataset:
കാശ്മർ
കശ്മറിലെ അഗ്നി ക്ഷേത്രം
കാശ്മറിൽ സൊറോസ്റ്ററിന്റെ അഭ്യർത്ഥനപ്രകാരം വിഷ്ടസ്പ രാജാവ് നിർമ്മിച്ച ആദ്യത്തെ സൊരാഷ്ട്രിയൻ അഗ്നിക്ഷേത്രമാണ് കാശ്മർ അഗ്നിക്ഷേത്രം. സൊറോസ്റ്ററെ കണ്ടെത്തുന്നതും വിഷ്ടസ്പ രാജാവ് മതം സ്വീകരിക്കുന്നതുമായ കഥ വിവിരക്കപ്പെടുന്ന ഫെർദൗസിയുടെ ഷാ നാമയുടെ ഒരു ഭാഗത്ത്, സൊറോസ്‌ട്രിയൻ മതം സ്വീകരിച്ച ശേഷം വിഷ്ടസ്പ രാജാവ് പുരോഹിതന്മാരെ പ്രപഞ്ചത്തിലെമ്പാടും അയച്ചുകൊണ്ട്, അസർ അഗ്നി ക്ഷേത്രങ്ങൾ (താഴികക്കുടങ്ങൾ) നിർമ്മിക്കാനാരംഭിക്കുകയും അവയിൽ ആദ്യത്തതായ അദുർ ബർസെൻ-മിഹ്‌ർ അഗ്നി ക്ഷേത്രം കാശ്മറിൽ സ്ഥാപിക്കുകയും ഒപ്പം ക്ഷേത്രത്തിനു മുന്നിൽ ഒരു സൈപ്രസ് വൃക്ഷം നട്ടുപിടിപ്പിക്കുകയും ചെയ്തു. അത് ബഹായി മതം സ്വീകരിക്കുന്നതിന്റെ പ്രതീകമാക്കിയ അദ്ദേഹം കൂടാതെ ലോകമെമ്പാടും പുരോഹിതന്മാരെ അയയ്ക്കുകയും എല്ലാ പ്രശസ്തരായ പുരുഷന്മാരോടും സ്ത്രീകളോടും ആ ആരാധനാലയത്തിലേക്ക് എത്താൻ ആജ്ഞാപിക്കുകയും ചെയ്തു.
വിദ്യാഭ്യാസം
കാശ്മർ പയമേ നൂർ യൂണിവേഴ്സിറ്റി, കാശ്മറിലെ ഇസ്ലാമിക് ആസാദ് യൂണിവേഴ്സിറ്റി, ജിഹാദ് യൂണിവേഴ്സിറ്റി ഓഫ് കാശ്മർ, കാശ്മർ ഹയർ എജ്യുക്കേഷൻ സെന്റർ, സ്കൂൾ ഓഫ് നഴ്സിംഗ് എന്നിവയുൾപ്പെടെ നിലവിൽ, കാശ്മറിൽ അഞ്ച് ഉന്നത വിദ്യാഭ്യാസ കേന്ദ്രങ്ങളുണ്ട്. മേൽപ്പറഞ്ഞ ഇൻസ്റ്റിറ്റ്യൂട്ടുകളുടെ സ്ഥിതിവിവരക്കണക്കുകൾ പ്രകാരം, 3,794,420 വിദ്യാർത്ഥികൾ പഠിക്കുന്ന രാജ്യത്തെ സർവകലാശാലകളിലെ 3,500 ഓളം പേർ കാശ്മർ വിദ്യാർത്ഥികളാണ്.
സുവനീറുകൾ
ഉണക്കമുന്തിരി ഉത്പാദിപ്പിക്കുന്ന നഗരത്തിൽ 40 ഓളം മുന്തിരിയിനങ്ങളുണ്ട്. കുങ്കുമപ്പൂവും കൈകൊണ്ട് നിർമ്മിക്കുന്ന പേർഷ്യൻ റഗ്ഗുകളും കയറ്റുമതി ചെയ്യുന്നതിൻറെ പേരിലും നഗരം അന്താരാഷ്ട്ര അംഗീകാരം നേടിയിട്ടുണ്ട്. കാശ്മർ പരവതാനി, ഉണക്കമുന്തിരി, മുന്തിരിപ്പഴം, കുങ്കുമം, ഉണക്കിയ പഴങ്ങൾ, സോഹൻ എന്ന മിഠായി എന്നിവയാണ് ഈ നഗരത്തിലെ പ്രധാന സുവനീറുകൾ.
കാശ്മർ പരവതാനി
കാശ്മർ കൗണ്ടിയിലുടനീളം ഉൽപ്പാദിപ്പിക്കപ്പെടുന്ന ഒരു പ്രാദേശിക പേർഷ്യൻ പരവതാനിയാണ് നഗരത്തിൽ ഉത്ഭവിച്ചിനാൽ ഈ പേരിൽ അറിയപ്പെടുന്ന കാശ്മർ പരവതാനികൾ. കൈകൊണ്ട് കൊരുത്തെടുക്കുന്ന ഈ പരവതാനികൾ പലപ്പോഴും പ്രകൃതി ദൃശ്യങ്ങൾ, വേട്ടയാടൽ ദൃശ്യങ്ങൾ തുടങ്ങിയ ചിത്രപ്പണികളോടെ ലഭ്യമാണ്. കാശ്മറിലെ പരവതാനി നെയ്ത്തിന്റെ പഴയ ചരിത്രം 150 വർഷവും പരവതാനി നെയ്ത്തിന്റെ സമകാലിക കല 1920 ലും ആരംഭിക്കുന്നു. എന്നിരുന്നാലും, 1260 നും 1280 നും ഇടയിൽ, പരവതാനികളുടെ വൻതോതിലുള്ള ഉത്പാദനം ചരിത്രകാരന്മാർ രേഖപ്പെടുത്തിയിട്ടുണ്ട്.
അവലംബം
വർഗ്ഗം:ഇറാനിലെ നഗരങ്ങൾ
സ്വാമി സത്യമിത്രാനന്ദ ഗിരി
ഭാരതത്തിലെ ഒരു ആത്മീയ ഗുരുവാണ് സ്വാമി സത്യമിത്രാനന്ദ ഗിരി(ജനനം : 19 സെപ്റ്റംബർ 1932). 1969 ജൂണിൽ ജ്യോതിർമഛ് ഉപപീഠത്തിലെ 'ജഗത്ഗുരു ശങ്കരാചാര്യ' ഉപേക്ഷിച്ചു ഹരിദ്വാറിൽ 'ഭാരത് മാതാ മന്ദിർ' സ്ഥാപിച്ചു. 2015 ൽ പത്മഭൂഷൺ ലഭിച്ചു.
ജീവിതരേഖ
അദ്ധ്യാപകനായ ശിവശങ്കർ പാണ്ഡെയുടെയും ത്രിവേണി ദേവിയുടെയും മകനാണ്. അംബികാ പ്രസാദ് എന്നായിരുന്നു പൂർവാശ്രമത്തിലെ പേര്. 1983 ൽ ഇന്ദിരാഗാന്ധിയാണ് 'ഭാരത് മാതാ മന്ദിർ' ഉദ്ഘാടനം ചെയ്തത്. സമൻവായ സേവ ഫൗണ്ടേഷൻ എന്ന പേരിൽ ആദിവാസി മേഖലയിലെ ജനങ്ങൾക്ക് വിദ്യാഭ്യാസ പദ്ധതികൾ നടത്തുകയും ആരോഗ്യ സേവനങ്ങളെത്തിക്കുകയുമാണ് ഇതിന്റെ പ്രമുഖ ലക്ഷ്യം.
ഭാരത് മാതാ മന്ദിർ
ഹരിദ്വാറിലെ പ്രധാന ആകർഷണങ്ങളിൽ ഒന്നാണ് ഭാരത് മാതാ മന്ദിർ എന്ന ഭാരത് മാതാ ക്ഷേത്രം. 1983 ൽ പ്രധാനമന്ത്രിയായിരുന്ന ഇന്ദിരാഗാന്ധിയാണ് ഭാരത് മാതാ ക്ഷേത്രം ഉദ്ഘാടനം ചെയ്തത്. എട്ട് നിലകളുള്ള ഭാരത് മാതാ ക്ഷേത്രത്തിന് ഏകദേശം 180 അടിയോളം ഉയരമുണ്ട്. എട്ട് നിലകളിലും വിവിധ ഹിന്ദുദേവീദേവന്മാർക്ക് സമർപ്പിച്ചുകൊണ്ടുള്ള ശ്രീകോവിലുകളുണ്ട്. ഒന്നാം നിലയിലെ പ്രതിഷ്ഠ ഭാരതമാതാവാണ്. രണ്ടാം നിലയിൽ ശൂർ മന്ദിർ, മൂന്നാം നിലയിൽ മാതൃമന്ദിർ, നാലാം നിലയിൽ സന്ന്യാസികൾക്കായുള്ള ക്ഷേത്രം, അഞ്ചാം നിലയിൽ ഇന്ത്യയുടെ സാസ്‌കാരിക വൈവിധ്യങ്ങളുടെ പ്രദർശനം, മറ്റുനിലകളിൽ വിഷ്ണു, ശിവൻ എന്നിങ്ങനെയാണ് ക്ഷേത്രത്തിലെ കാഴ്ചകൾ.
അവലംബം
വർഗ്ഗം:ആത്മീയാചാര്യന്മാർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:1932-ൽ ജനിച്ചവർ വർഗ്ഗം:സെപ്റ്റംബർ 19-ന് ജനിച്ചവർ
വാട്ടർ ജെറ്റ് കട്ടിങ്ങ്
ലഘുചിത്രം| വാട്ടർ ജെറ്റ് കട്ടറിന്റെ ഒരു രേഖാചിത്രം. # 1: ഉയർന്ന സമ്മർദ്ദമുള്ള വാട്ടർ ഇൻലെറ്റ്. # 2: ജെവൽ (മാണിക്യം അല്ലെങ്കിൽ വജ്രം). # 3: തരികൾ. # 4: മിക്സിംഗ് കുഴൽ. # 5: ഗാർഡ്. # 6: കട്ടിംഗ് വാട്ടർ ജെറ്റ്. # 7: മുറിക്കേണ്ട വസ്തു വാട്ടർ ജെറ്റ് കട്ടർ (വാട്ടർ ജെറ്റ് അല്ലെങ്കിൽ വാട്ടർജെറ്റ് എന്നും അറിയപ്പെടുന്നു) വളരെ ഉയർന്ന സമ്മർദ്ദമുള്ള ജലമുപയോഗിച്ച് (ഒപ്പം ചില തരികൾ കൂട്ടിച്ചേർത്ത്) വൈവിധ്യമാർന്ന വസ്തുക്കൾ മുറിക്കാൻ കഴിവുള്ള ഒരു വ്യാവസായിക ഉപകരണമാണ്. മെറ്റൽ അല്ലെങ്കിൽ ഗ്രാനൈറ്റ് പോലുള്ള കട്ടിയുള്ള വസ്തുക്കൾ മുറിക്കാൻ വെള്ളവും ഉരച്ചിലുമുള്ള മിശ്രിതം ഉപയോഗിക്കുന്നതിനെയാണ് എബ്രാസിവ് ജെറ്റ് എന്ന പദം സൂചിപ്പിക്കുന്നത്, മരം അല്ലെങ്കിൽ റബ്ബർ പോലുള്ള മൃദുവായ വസ്തുക്കൾ മുറിക്കാനായി വെള്ളം മാത്രമുപയോഗിച്ചുള്ള പ്യൂർ വാട്ടർജെറ്റ് ഉപയോഗിക്കുന്നു.
മെഷീൻ ഭാഗങ്ങൾ നിർമ്മിക്കുന്ന സമയത്ത് വാട്ടർജെറ്റ് കട്ടിംഗ് പലപ്പോഴും ഉപയോഗിക്കുന്നു. ഇടത്ത്‌|ലഘുചിത്രം| വാട്ടർജെറ്റ് സിഎൻസി കട്ടിംഗ് മെഷീൻ.
യുവതുർക്കി
ഭദ്രന്റെ സംവിധാനത്തിൽ സുരേഷ് ഗോപി, തിലകൻ, രതീഷ്, വിജയശാന്തി, ഗീത എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് യുവതുർക്കി. സെവൻ ആർട്സ് ഇന്റർനാഷണലിന്റെ ബാനറിൽ ജി.പി. ജയകുമാർ നിർമ്മിച്ചിരിക്കുന്ന ഈ ചിത്രം ഭാവചിത്ര ആണ് വിതരണം ചെയ്തത്. ഈ ചിത്രത്തിന്റെ കഥ ഭദ്രൻ, ഡോ. സി.ജി. രാജേന്ദ്രബാബു എന്നിവരുടേതാണ്. തിരക്കഥ ഭദ്രൻ രചിച്ചിരിക്കുന്നു. സംഭാഷണം രചിച്ചത് ഡോ. സി.ജി. രാജേന്ദ്രബാബു.
ഓറഞ്ച് കോവ്
അവലംബം
വർഗ്ഗം:കാലിഫോർണിയയിലെ നഗരങ്ങൾ
യുവതുർക്കി
പുറത്തേക്കുള്ള കണ്ണികൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഭദ്രൻ സംവിധാനം ചെയ്ത ചലച്ചിത്രങ്ങൾ വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
ഇസഹാഖ് കാതോലിക്കോസ്
മാർ ഇസഹാഖ് 399 മുതൽ 410വരെ സെലൂക്യാ-ക്ടെസിഫോണിലെ വലിയ മെത്രാപ്പോലീത്തയും കിഴക്കിന്റെ സഭയുടെ തലവനുമായിരുന്നു.
സഭയുടെ ചരിത്രത്തിൽ നിർണ്ണായകമായ 410ലെ സെലൂക്യാ-ക്ടെസിഫോൺ സൂനഹദോസിന്റെ പേരിലാണ് ഇദ്ദേഹം പ്രസിദ്ധനാകുന്നത്.സസ്സാനിദ് ചക്രവർത്തിയായിരുന്ന യാസ്ദെഗെർദ് ഒന്നാമന്റെ അംഗീകാരത്തോടെ നടന്ന ഈ സൂനഹദോസോടെയാണ് വ്യവസ്ഥാപിതമായ സംവിധാനം കിഴക്കിന്റെ സഭയ്ക്ക് കൈവന്നത്.
ജീവചരിത്രം
മാർ ഇസഹാഖിന്റെ ആദ്യകാല ജീവിതത്തെപറ്റി വ്യക്തമായ വിവരങ്ങൾ ലഭ്യമല്ല. ഇദ്ദേഹം കശ്കർ സ്വദേശിയായിരുന്നു എന്ന് കരുതപ്പെടുന്നു. സെലൂക്യാ-ക്ടെസിഫോണിലെ മുൻ മെത്രാപ്പോലീത്ത ആയിരുന്ന തോമാർസായുടെ ബന്ധുവായിരുന്നു ഇദ്ദേഹം എന്നും പാരമ്പര്യം ഉണ്ട്. സസ്സാനിദ് സാമ്രാജ്യത്തിൽ ക്രൈസ്തവർക്കെതിരേ രൂക്ഷമായ മതമർദ്ധം നടന്നിരുന്ന കാലത്താണ് അദ്ദേഹം സെലൂക്യാ-ക്ടെസിഫോണിന്റെ മെത്രാപ്പോലീത്തയായി തിരഞ്ഞെടുക്കപ്പെട്ടത്. മുൻ മെത്രാപ്പോലീത്തയായിരുന്ന ഖയ്യോമയ്ക്ക് ശേഷമുണ്ടായ നീണ്ട കാലത്തെ ഒഴിവിന് വിരാമമിട്ട് 399ലാണ് ഇസഹാഖ് സ്ഥാനമേറ്റത്. യാസ്ദെഗെർദ് ഒന്നാമന്റെ ഭരണകാലത്ത് സസ്സാനിദ് സാമ്രാജ്യവും റോമാ സാമ്രാജ്യവും തമ്മിൽ സൗഹൃദ അന്തരീക്ഷം രൂപപ്പെട്ടുവന്നു. ബൈസന്റൈൻ ചക്രവർത്തി അർക്കാദിയൂസുമായി വ്യക്തിപരമായ സൗഹൃദം യാസ്ദെഗെർദ് കാത്തുസൂക്ഷിച്ചിരുന്നു. 409ൽ അദ്ദേഹം സസ്സാനിദ് സാമ്രാജ്യത്തിലെ ക്രൈസ്തവർക്ക് മതസ്വാതന്ത്ര്യം അനുവദിച്ചുകൊണ്ട് പ്രഖ്യാപനം നടത്തി. അതിനുശേഷം ഇസഹാഖിന്റെ കാലമത്രയും കിഴക്കിന്റെ സഭയ്ക്ക് സസ്സാനിദ് സാമ്രാജ്യത്തിൽ സമാധാനകാലമായിരുന്നു. എന്നാൽ അതിനുശേഷം വീണ്ടും മതമർദ്ധനം ആരംഭിച്ചു. എന്നാൽ സഭയ്ക്കുള്ള ഔദ്യോഗിക അംഗീകാരം നിലനിന്നു.
410ലെ സെലൂക്യാ-ക്ടെസിഫോൺ സൂനഹദോസ്
സാമ്രാജ്യത്തിലെ സഭയുടെ സംഘടനാപരവും ഭരണപരവും വിശ്വാസപരവുമായ കാര്യങ്ങൾ ചർച്ച ചെയ്യുന്നതിന് യാസ്ദെഗെർദ് 410ൽ ബിഷപ്പുമാരുടെ ഒരു സൂനഹദോസ് സെലൂക്യാ-ക്ടെസിഫോണിൽ വിളിച്ചുചേർത്തോ. അർക്കദിയൂസിന്റെ പ്രതിനിധിയായി മെയാപ്രിക്കട്ടിലെ മെത്രാനായിരുന്ന മാറൂഥയും ഇതിൽ പങ്കുചേർന്നു. 325ലെ നിഖ്യാ സൂനഹദോസിന്റെയും 381ലെ കോൺസ്റ്റാന്റിനോപ്പിൾ സൂനഹദോസിന്റെയും തീരുമാനങ്ങൾ കിഴക്കിന്റെ സഭയിൽ അംഗീകരിച്ചത് ഈ സൂനഹദോസിൽ വെച്ചാണ്. റോമൻ ബൈസന്റൈൻ സഭയുടെ മാതൃകയിൽ കിഴക്കിന്റെ സഭയെ വിവിധ മെത്രാപ്പോലീത്തൻ പ്രവിശ്യകളായി ക്രമീകരിച്ചത് ഈ സൂനഹദോസാണ്. സസ്സാനിദ് സാമ്രാജ്യത്തിന്റെ തലസ്ഥാന നഗരമായ സെലൂക്യാ-ക്ടെസിഫോണിലെ മെത്രാപ്പോലീത്തയായിരുന്ന മാർ ഇസഹാഖ് സൂനഹദോസിൽ വലിയ മെത്രാപ്പോലീത്തയായും കിഴക്കിന്റെ സഭയുടെ പ്രധാനാചാര്യനായും അംഗീകരിക്കപ്പെട്ടു.
അവലംബം
വർഗ്ഗം:പൗരസ്ത്യ കാതോലിക്കാമാർ
മലനട
തെക്കൻ കേരളത്തിൽ സ്ഥിതി ചെയ്യുന്ന ആയിരത്തിലധികം കുറവകുല ആരാധനാലയങ്ങളിൽ ഉൾപ്പെടുന്നവയാണ് മലനടകൾ എന്നറിയപ്പെടുന്നത്. മലയിലെ "നട" അഥവാ ആരാധനാ സ്ഥാനം എന്നാണ് മലനട എന്ന പദം അർത്ഥമാക്കുന്നത്. കുറവകുലത്തിൻറെ ആദി പൂർവ്വികനായ "അപ്പൂപ്പൻ " ആരാധനാ മൂർത്തിയായ പ്രശസ്ത മലനടയാണ് കൊല്ലം
ജില്ലയിൽ കുന്നത്തൂർ താലൂക്കിൽ പോരുവഴി പഞ്ചായത്തിൽ ഇടയ്ക്കാട് സ്ഥിതി ചെയ്യുന്ന പോരുവഴി പെരുവിരുത്തി മലനട. ബ്രാഹ്മണൃ ഹൈന്ദവ അധിനിവേശങ്ങളുടെ ഭാഗമായി 1982-ൽ നടന്ന ഒരു ബ്രാഹ്മണിക്കൽ ദേവപ്രശ്നത്തിലൂടെ ദുര്യോധനൻ എന്ന മഹാഭാരത കഥാപാത്രത്തെ മലനടയുമായി ബന്ധപ്പെടുത്തി ഐതീഹ്യങ്ങൾ ചമച്ചിട്ടുണ്ട്. 1990-കൾക്കു ശേഷമാണ് ഈ കഥയ്ക്കു പ്രചാരം ലഭിക്കുന്നത്. ഇതിന് ചുവട് പിടിച്ച് സമീപത്തെ കുൺട്രവട്ടത്ത് മലനടയിൽ ശിവനേയും, പവിത്രേശ്വരമായംകോട്ട് മലനടയിൽ ശകുനിയേയും, കുന്നത്തൂർ കല്ലുമൺ മലനടയിൽ കർണ്ണനേയും, കുന്നിരാടത്ത് മലനടയിൽ ദുശ്ശളയേയും, എണ്ണശ്ശേരി മലനടയിൽ ദുശ്ശാസനനേയും അവരോധിച്ചുകൊണ്ടിരിക്കുന്നു. പുനർനാമകരണം നടന്ന ഇടങ്ങളിൽ ഉടമസ്ഥരായിരുന്ന കുറവരെ പൂർണ്ണമായോഭാഗീകമായൊ കുടിയൊയൊഴിപ്പിച് കൊണ്ടിരിക്കുന്നു.
തമിഴകത്തെ ആദ്യ ജനവിഭാഗമായിരുന്ന കുറിഞ്ഞി തിണയിലെ കുറവരുടെ മല സംസ്കാരത്തിൽ അധിഷ്ഠിതമായ പൂർവ്വിക, പ്രകൃതി, ചാവ് ആരാധനാ കേന്ദ്രങ്ങളാണ് മലനടകൾ. " അപ്പൂപ്പൻ '', "അമ്മൂമ്മ " തുടങ്ങിയ ആരാധനാ മൂർത്തികളാണ് മലനടകളിൽ ആരാധിക്കുന്നവ.
'മലനടകൾ കൂടാതെ ചാവര് കാവുകൾ ( ചാവര് അപ്പൂപ്പൻ, ചാവര് അമ്മൂമ്മ), മലകാവുകൾ, കോട്ടകൾ, കൊട്ടാരങ്ങൾ, മല തുടങ്ങിയ പേരുകളിലായി ആയിരത്തിലധികം കുറവകുല ആരാധനാലയങ്ങൾ തെക്കൻകേരളത്തിൽ നിലനിൽക്കുന്നു. അഞ്ഞൂറോളം മലനടകൾ തെന്നെയുണ്ട് തെക്കൻ കേരളത്തിൽ..
വർഗ്ഗം:കൊല്ലം ജില്ലയിലെ ഗ്രാമങ്ങൾ
ആപ്രിക്കോട്ട്
പ്രൂണസ് അർമേനിയാക്ക (Prunus armeniaca) എന്നു ശാസ്ത്രനാമമുള്ള ഒരിനം ഫലവൃക്ഷമാണ് ആപ്രിക്കോട്ട്. റോസേസീ​ കുടുംബത്തിൽപ്പെട്ട ഇതിന്റെ ജന്മദേശം ചൈനയാണ്. അവിടെനിന്നും ദക്ഷിണ യൂറോപ്പിലൂടെ ഇത് അമേരിക്കൻ ഐക്യനാടുകളിൽ എത്തിച്ചേർന്നു.
അനുയോജ്യ കാലാവസ്ത
പീച്ച് മരത്തേക്കൾ അല്പം കൂടി കട്ടിയുള്ള തടിയാണ് ഇതിന്റേത്. വളരെ നേരത്തെതന്നെ പുഷ്പ്പിക്കുന്ന ഇതിന് മഞ്ഞും അതിശൈത്യവും ഹാനികരമാണ്. അതിനാൽ മഞ്ഞുവീഴാത്തതും ഊഷ്മാവ് 10-150F-ൽ താഴാത്തതുമായ സ്ഥലമാണ് ആപ്രിക്കോട്ടു കൃഷി ചെയ്യാൻ തിരഞ്ഞെടുക്കപ്പെടാറുള്ളത്. ഉത്തരാഫ്രിക്കയിലും കാലിഫോർണിയായിലും ബ്രിട്ടന്റെ താരതമ്യേന ചൂടുകൂടിയ ഭാഗങ്ങളിലും ഇതു ധാരാളമായി വളരുന്നുണ്ട്.
വംശവർധനവ്
പ്ലം (Myrobalm plum), പീച്ച് എന്നിവയുടെ തൈകളിൽ മുകുളനം (budding) നടത്തിയാണ് ഈ വൃക്ഷങ്ങളുടെ വംശവർധനവ് സാധിക്കുന്നത്. തോട്ടത്തിൽ നടുമ്പോൾ രണ്ടു വൃക്ഷങ്ങൾ തമ്മിലുള്ള അകലം സാധാരണയായി 735 സെ.മീ. ആയിരിക്കും.
കൃഷിചെയ്യുന്ന ഇനങ്ങൾ
താഴെ കാണുന്നവയാണ് സാധാരണ കൃഷി ചെയ്യപ്പെടുന്ന ഇനങ്ങൾ.
ചൈനയിലും ജപ്പാനിലും വളരെ പ്രാധാന്യമുള്ള ഒരു വൃക്ഷമാണ് പ്രൂണസ് മ്യൂം (Prunus mume) എന്ന ശാസ്ത്രനാമത്തിൽ അറിയപ്പെടുന്ന ജാപ്പനീസ് ആപ്രിക്കോട്ട്. ഇതിനെ ഒരലങ്കാരവൃക്ഷമായും ഫലവൃക്ഷമായും അവർ വളർത്തുന്നു. അമേരിക്കയിൽ ഈ ഇനത്തിന് അത്രപ്രാധാന്യമില്ല.
പുറത്തേക്കുള്ള കണ്ണികൾ
വർഗ്ഗം:പഴങ്ങൾ
മൈക്കൽ ബുബ്ലെ
ഒരു കനേഡിയൻ ഗായകനും ഗാനരചയിതാവും അഭിനേതാവുമാണ് മൈക്കൽ സ്റ്റീവൻ ബുബ്ലെ (ജനനം 9 സെപ്റ്റംബർ 1975). 4 ഗ്രാമി പുരസ്കാരം നിരവധി ജൂനൊ പുരസ്കരമടക്കം നിരവധി പുരസ്കാരങ്ങൾക്ക് അർഹനായിട്ടുണ്ട്.
2013, വരെ മൈക്കൽ 5.5 കോടി ആൽബങ്ങൾ ലോകമെമ്പാടുമായി വിറ്റഴിച്ചിച്ചുണ്ട്.
അവലംബം
വർഗ്ഗം:1975-ൽ ജനിച്ചവർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
അറേബ്യൻ ഓറിക്സ്
ലഘുചിത്രം അറേബ്യൻ ഓറിക്സ് അഥവാ വെള്ള ഓറിക്സ് (Oryx leucoryx) ഇടത്തരം വലിപ്പമുള്ള കൃഷ്ണമൃഗത്തിൻറ വംശത്തിലുള്ള ഒരു ജീവി വർഗ്ഗമാണ്. വളരെ നീളമുള്ളതും എഴുന്നു നിൽക്കുന്നതുമായ കൊമ്പുകളും, ജഡ കെട്ടിയ നിബിഢമായ വാലും ഇവയുടെ പ്രത്യേകതകളാണ്. ഓറിക്സ് വംശത്തിലെ വലിപ്പം കുറഞ്ഞ ഇവ അറേബ്യൻ ഉപദ്വീപിലെ മരുഭൂമികളിലും മരങ്ങളില്ലാത്ത വിശാലമായ പുൽമൈതാനങ്ങളിലും കാണപ്പെടുന്നു. 1970 മുതൽ സ്വാഭാവിക ആവാസ വ്യവസ്ഥകളിൽ നിന്ന് ഈ ജീവികൾ അപ്രത്യക്ഷമായിക്കൊണ്ടിരിക്കുന്നു. കാഴ്ചബംഗ്ലാവുകളിലും സ്വകാര്യ മൃഗസങ്കേതങ്ങളിലും ഇവയിൽ ഏതാനും എണ്ണത്തെ പരിരക്ഷിച്ചു വരുന്നു. 1980 കളിൽ ഇവയെ വംശവർദ്ധനവു നടത്തി വന്യമായ അവസ്ഥയിൽത്തന്നെ പുനരധിവസിപ്പിക്കാനുള്ള ശ്രമങ്ങൾ നടന്നുവരുന്നുണ്ട്.
1986 ൽ അറേബ്യൻ ഓറക്സുകളെ IUCN, വംശനാശത്തിൻറെ വക്കിലുള്ള മൃഗങ്ങളുടെ പട്ടകയിൽ ഉൾപ്പെടുത്തി. 2011 വന്യമായി സാഹചര്യത്തിലുള്ള ആകെ അറേബ്യൻ ഓറിക്സുകളുടെ എണ്ണം 1,000 ആണെന്നു കണ്ടെത്തിയിരുന്നു. അതു കൂടാതെ ലോകത്തൊട്ടാകെയായി ബന്ധനത്തിൽ കഴിയുന്ന മറ്റൊരു 6,000 - 7000 അറേബ്യൻ ഓറിക്സുകളുണ്ടെന്നു കണക്കാക്കിയിട്ടുണ്ട്.
ഖത്തറിലെ ദോഹയിൽ 2006 ൽ നടന്ന ഏഷ്യൻ ഗെയിംസിൽ "Orry" എന്ന പേരിൽ ഭാഗ്യചിഹ്നമായി തെരഞ്ഞടുക്കപ്പെട്ടത് അറേബ്യൻ ഓറിക്സിൻറെ രൂപമായിരുന്നു. ഖത്തർ എയർലൈൻസി ൻറെ വാൽച്ചിറകിനു സമീപമുള്ള മുദ്ര അറേബ്യൻ ഓറിക്സിൻറേതാണ്. യു.എ.ഇ. യുടെ ദേശീയ മൃഗം കൂടിയാണീ മൃഗം.
ശാരീരിക പ്രത്യേകതകൾ
നിവർന്നു നിൽക്കുന്ന ഒരു അറേബ്യൻ ഓറിക്സിന് തോൾഭാഗത്തു നിന്നുള്ള ഉയരം 1 മീറ്ററും (39 ഇഞ്ച്) തൂക്കം ഏകദേശം 70 kg ആണ്. ശരീരം മൂടിയ ചർമ്മത്തിൻ തിളങ്ങുന്ന വെള്ളനിറമാണ്. ശരീരത്തിനടിവശവും കാലുകളും മങ്ങിയ തവിട്ടു നിറമാണ്. തല മുതൽ കഴുത്തു വരെയുള്ള ഭാഗത്തും, നെറ്റിയിലും മൂക്കിലും കണ്ണുകൾക്കു സമീപവുമെല്ലാം കറുത്ത വരകൾ കാണപ്പെടുന്നു. ആൺ വർഗ്ഗത്തിനും പെൺ വർഗ്ഗത്തിനും വളരെ നീളമുള്ളതും വളവില്ലാതെയോ അല്പം വളവോടു കൂടിയോ ഉള്ള വലയങ്ങളുള്ളതുമായ കൊമ്പുകളുണ്ട്. ഈ കൊമ്പുകൾക്ക് 50 മുതൽ 75 സെൻറീ മീറ്റർ (20 മുതൽ 30 ഇഞ്ച് വരെ) നീളമുണ്ടാകും.
മരുഭൂമിയിൽ ചൂടുള്ള സമയം അവ വിശ്രമിക്കുകയും മഴയ്ക്കുള്ള സാദ്ധ്യത മനസ്സിലാക്കി മുന്നോട്ടു നീങ്ങുകയും ചെയ്യുന്നു. ഇവ കൂട്ടമായിട്ടാണ് മേയുന്നത്. ഒമാനിലുള്ള ഒരു കൂട്ടം ഓറിക്സുകൾക്ക് ഏകദേശം 3,000 ചതുരശ്ര കിലോമീറ്റർ (1,200 ചതുരശ്ര മൈൽ) പ്രദേശത്തു മേയുവാൻ സാധിക്കുന്നതാണ്. ഒരു കൂട്ടം ഓറിക്സുകളിൽ ആൺവർഗ്ഗങ്ങളും പെൺ വർഗ്ഗങ്ങളും ഇടകലർന്നായിരിക്കും കാണപ്പെടുക. ഒരു കൂട്ടത്തിൽ രണ്ടു മുതൽ 15 വരെ ഓറിക്സുകളെ കാണാം. 100 ഓറിക്സുകൾ വരെയുള്ള കൂട്ടത്തെ കണ്ടിട്ടുള്ളതായി റിപ്പോർട്ടുകളുണ്ട്. ഇവ സാധാരണയായി പരസ്പരം ആക്രമിക്കുന്ന സ്വഭാവമുള്ള മൃഗങ്ങളല്ല.
മനുഷ്യനെ ഒഴിച്ചു നിർത്തിയാൽ ചെന്നായ്ക്കൾ മാത്രമാണ് മരുഭൂമിയിൽ ഓറിക്സുകളെ ആക്രമിച്ചു കൊല്ലാറുള്ളത്. ബന്ധനത്തിലുള്ളതും വന്യമായ സാഹചര്യങ്ങളിലുള്ളതുമായ ഓറിക്സുകൾ ഏറ്റവും കുറഞ്ഞത് 20 വർഷം വരെയെങ്കിലും ജീവിക്കാറുണ്ട്. തുടർച്ചയായ വരൾച്ച, ഭക്ഷണ ദൗർലഭ്യം, നിർജലീകരണം എന്നിവയയും ഇവയുടെ ജീവിതകാലയളവിനെ സ്വാധീനിക്കുന്നു. അപൂർവ്വമായി ആൺമൃഗങ്ങൾ തമ്മിൽ സംഘട്ടനമുണ്ടാകാറുണ്ട്. ഇതു ചിലപ്പോൾ ഒരു മൃഗത്തിൻറ മരണത്തിലാണവസാനിക്കുക. സർപ്പ ദംശനം, രോഗങ്ങൾ, വെള്ളപ്പൊക്കത്തിലകപ്പെടുക എന്നതൊക്കെ ഇവയുടെ മരണഹേതുവാകുന്ന കാരണങ്ങളാണ്.
പാർപ്പിട മേഖല
ചരിത്രപരമായി അറേബ്യൻ ഓറിക്സുകൾ പശ്ചിമേഷ്യ ൻ പ്രദേശങ്ങളിലെ മരുഭൂമികളിലുടനീളം കാണപ്പെട്ടിരുന്നു. 1800 കളിൽ സിനായ് മരുഭൂമി, പാലസ്തീൻ, ട്രാൻസ് ജോർദാൻ, ഇറാഖ് പ്രദേശങ്ങളിൽ കൂട്ടങ്ങളായി മേഞ്ഞിരുന്നു. 19, 20 നൂറ്റാണ്ടുകളുടെ ആരംഭത്തിൽ അവയുടെ വ്യാപ്തി സൌദി അറേബ്യൻ പ്രദേശത്തേയ്ക്കായി. സൌദി അറേബ്യയ്ക്കു പുരത്തുള്ള രാജ്യങ്ങളിൽ ഇവ നാമ മാത്രമായി കാണപ്പെടുന്നു. 1930 കളിൽ ഏതാനും ഓറിക്സുകളെ ജോർദാനിൽ‍‌ കണ്ടെത്തിയിരുന്നു. 1930 കളുടെ മദ്ധ്യത്തിൽ ഓറിക്സുകളുടെ അംഗസംഖ്യ സൌദി അറേബ്യയുടെ വടക്കു പടിഞ്ഞാറുള്ള "നുഫുദ്" മരുഭൂമിയിലും തെക്കുള്ള റബ് അൽ ഖാലി യിലും മാത്രമായി ഒതുങ്ങി.
1930 കളിൽ അറേബ്യൻ രാജകുമാരൻമാരും എണ്ണക്കമ്പനികളിലെ ഉദ്യോഗസ്ഥന്മാരും വാഹനങ്ങളും മെഷീൻ ഗണ്ണുകളുമുപയോഗിച്ച് അറേബ്യൻ ഓറിക്സുകളെ വൻതോതിൽ വേട്ടയാടിയിരുന്നു. അനിയന്ത്രിമായ ഈ വേട്ടകളുടെ ഫലമായി രാജ്യത്തിൻറെ വടക്കൻ ഭാഗങ്ങളിലുള്ള ഓറിക്സുകൾ നാമാവശേഷമായിത്തീർന്നു. 1972 മുതൽ വന്യമായ പരിതഃസ്ഥിതികളിൽ ഇവയെ വിണ്ടും വിന്യസിപ്പിക്കുവാനുള്ള പരിശ്രമങ്ങൾ തുടങ്ങിയിരുന്നു.
അറേബ്യൻ ഓറിക്സുകൾ പൊടിക്കല്ലുകളും മണലും നിറഞ്ഞ മരുഭൂ കാലാവസ്ഥ ഇഷ്ടപ്പെടുന്നു. ഈ കാലാവസ്ഥയിൽ ഇവയ്ക്കു വേഗത്തിൽ കുതിച്ചോടി ശത്രുക്കളിൽ നിന്നു രക്ഷ നേടാൻ സാധിക്കുന്നു. സൌദി അറേബ്യയിലെ മണൽക്കാടുകളിലെ ഉറച്ച മണലുള്ള പ്രദേശങ്ങളിലാണ് ഇവയെ പൊതുവായി കാണാറുള്ളത്.
സംരക്ഷണം
ഒമാൻ, സൌദി അറേബ്യ, ഇസ്രായേൽ, യു.എ.ഇ., ജോർദാൻ എന്നീ രാജ്യങ്ങൾ ഇവയുടെ വംശവർദ്ധനവിനായുള്ള വിവിധ ശ്രമങ്ങൾ നടത്തിക്കൊണ്ടിരിക്കുന്നു. ബഹ്റൈ നിലെ ഹവാർ എന്ന ദ്വീപിൽ ഒരു ചെറു കൂട്ടത്തെ അധിവസിപ്പിച്ചിരിക്കുന്നു. വംശവർദ്ധനവിലൂടെ പുനരവതരിപ്പിച്ച അറേബ്യൻ ഓറിക്സുകളുടെ ആകെ എണ്ണം കണക്കാക്കിയിരിക്കുന്നത് 1,000 ആണ്.
2007 ജൂൺ 28 ന്, ഒമാനിലെ "അറേബ്യൻ ഓറിക്സ് സാങ്ച്വരി" യുണെസ്കോ ലോക പൈതൃക ലിസ്റ്റിൽ നിന്നും ഒഴിവാക്കി. ഇത്തരത്തിൽ ഒഴിവാക്കപ്പെടുന്നവയിൽ ആദ്യത്തേതായിരുന്നു ഇത്. ഒമാൻ സർക്കാർ ഈ സാങ്ച്വറിയുടെ 90 ശതമാനം ഭാഗങ്ങളും എണ്ണ പര്യവേഷണത്തിനു തുറന്നു കൊടുത്തതിനാലായിരുന്നു ഈ നടപടി. 1996 ൽ 450 എണ്ണമുണ്ടായിരുന്ന അറേബ്യൻ ഓറിക്സുൾ 2007 ആയപ്പോഴേയ്ക്കും വെറും 65 എണ്ണം മാത്രമായി. ഇപ്പോൾ ഏതാനും എണ്ണം മാത്രമാണ് ഈ സാങ്ച്വറിയുടെ പ്രദേശത്തു ബാക്കിയുള്ളത്.
അവലംബം
വർഗ്ഗം:മരുഭൂമിയിലെ ജന്തുജാലം വർഗ്ഗം:മദ്ധ്യപൂർവേഷ്യയിലെ സസ്തനികൾ
എം. ബാലൻ പണ്ഡിറ്റ്
കേരളീയനായ പ്രമുഖ ക്രിക്കറ്റ് താരമായിരുന്നു '''എം. ബാലൻ പണ്ഡിറ്റ്''' (ജനനം :16 ജൂൺ 1926 - 5 ജൂൺ 2013). 1951ൽ കേരളം ആദ്യമായി രഞ്ജി ട്രോഫി കളിച്ചപ്പോൾ(അന്നത്തെ തിരുകൊച്ചി ടീം) കേരളത്തിന്റെ മുഖ്യ ബാറ്റ്സ്മാനും വിക്കറ്റ് കീപ്പറുമായിരുന്നു. കേരളത്തിനുവേണ്ടി അഞ്ചു സെഞ്ചുറികളും ഒരു ഡബിൾ സെഞ്ചുറിയുമടക്കം രഞ്ജി ക്രിക്കറ്റിൽ 2240 റൺസ് നേടിയിട്ടുണ്ട്. ആദ്യമായി ഒരു രാജ്യാന്തര ടീമിനെതിരേ (ന്യൂസിലാൻഡ്) കളിച്ച മലയാളി പണ്ഡിറ്റാണ്.
ജീവിതരേഖ
എറണാകുളം ജില്ലയിലെ വടക്കൻ പറവൂരിലാണ് തറവാടെങ്കിലും ജനിച്ചതും വളർന്നതും ക്രിക്കറ്റിൽ പ്രാവീണ്യം നേടിയതുമെല്ലാം മുംബൈയിലായിരുന്നു. ആയുർവേദ ഡോക്ടറായിരുന്നു അച്ഛൻ. ദാദർ യൂണിയൻ ക്രിക്കറ്റ് ക്ലബ്ബിനുവേണ്ടി കളിച്ചുതുടങ്ങി. 1947-ൽ ആദ്യ രഞ്ജി മാച്ച് കളിച്ചു. അഹമ്മദാബാദിൽ ഗുജറാത്തിനെതിരെ പശ്ചിമ ഇന്ത്യൻ സംസ്ഥാനങ്ങളുടെ ടീമിനു വേണ്ടിയായിരുന്നു അത്. മൂന്നുനാലുവർഷം വിക്കറ്റ്കീപ്പറും ഓപ്പണിങ് ബാറ്റ്‌സ്മാനുമായി അവർക്കുവേണ്ടി രഞ്ജിയിൽ കളിച്ചു. 1951-ൽ ബോംബെയിലേക്ക് തിരിച്ചുപോന്നു. ബോംബെ മുനിസിപ്പൽ കോർപ്പറേഷന്റെ കീഴിലുള്ള സ്ഥാപനമായ ബി.ഇ.എസ്.ടി.യിൽ (ബോംബെ ഇലക്ട്രിക് സപ്ലൈ ആൻഡ് ട്രാൻസ്‌പോർട്ട്) ട്രാഫിക് അസിസ്റ്റന്റായി ജോലി കിട്ടിയതോടെ അവരുടെ ടീമിലെ പ്രധാന കളിക്കാരനായി. പാട്യാലയിലെ രാജകുമാരി സ്പോർട്സ് ഇൻസ്റ്റിറ്റ്യൂട്ടിൽനിന്ന് (പിന്നീട് എൻ.ഐ.എസ്) കോച്ചിങ് ബിരുദം നേടി.
ട്രാവൻകൂർ-കൊച്ചിൻ ക്രിക്കറ്റ് അസോസിയേഷൻ പ്രസിഡന്റ് ഗോദവർമരാജയുടെ പ്രത്യേക താത്പര്യ പ്രകാരം തിരുവിതാംകൂറിലെയും കൊച്ചിയിലെയും യുവതാരങ്ങളെ ക്രിക്കറ്റ് പരിശീലിപ്പിക്കാനായി കേരളത്തിലെത്തി. ആദ്യം തിരു- കൊച്ചിയുടെയും പിന്നീട് കേരള ക്രിക്കറ്റ് അസോസിയേഷന്റെയും കോച്ചായി. 1952-ൽ ആദ്യ രഞ്ജി മാച്ച് കളിക്കാനിറങ്ങിയ തിരുകൊച്ചി ടീമിൽ അംഗമായിരുന്നു. തിരുകൊച്ചി ടീമിനും കേരള ടീമിനും വേണ്ടി 1967 വരെ രഞ്ജി കളിച്ചു. 1952 മുതൽ 65 വരെ ക്രിക്കറ്റ് കോച്ചായും പ്രവർത്തിച്ചു. രണ്ടുതവണ ഇന്ത്യയുടെ ടെസ്റ്റ് ടീമിലേക്ക് ട്രയൽസിന് വിളിച്ചെങ്കിലും രണ്ടുതവണയും ടീമിലേക്ക് പരിഗണിച്ചില്ല. 1955 മുതൽ 1960 വരെ ഇംഗ്ലണ്ടിൽ പോയി ഇംഗ്ലീഷ് ലീഗിലും കളിച്ചു. വിവിധ കാറ്റഗറികളിലായി കേരളത്തിന്റെ സെലക്ടറായും പ്രവർത്തിച്ചു. 17 വർഷത്തോളം സെലക്ഷൻ കമ്മിറ്റി ചെയർമാനായിരുന്നു. രണ്ടുവർഷം ഇന്ത്യൻ ക്രിക്കറ്റ് കൺട്രോൾ ബോർഡിന്റെ ജൂനിയർ സെലക്ടറുമായും പ്രവർത്തിച്ചു. 1960-61ൽ പാലക്കാട്ട് ആന്ധ്രയ്‌ക്കെതിരെ നേടിയ 262 നോട്ടൗട്ട് ആണ് രഞ്ജി ട്രോഫിയിൽ ഇദ്ദേഹത്തിന്റെ ഉയർന്ന സ്‌കോർ. ബാംഗ്ലൂരിൽ ന്യൂസിലൻഡിനെതിരെ കളിച്ച ദക്ഷിണമേഖലാ ടീമിലും അംഗമായിരുന്നു. ദാദർ യൂണിയൻ, വെസ്റ്റേൺ ഇന്ത്യ സ്റ്റേറ്റ്‌സ്, ബി.ഇ.എസ്.ടി., സൗത്ത് സോൺ, കേരളം എന്നീ ടീമുകൾക്കുവേണ്ടി വിക്കറ്റ് കീപ്പ് ചെയ്തു.
ഫാക്ടിൽ ഉദ്യോഗം സ്വീകരിച്ചതോടെ അദ്ദേഹം കോച്ചിങ് രംഗത്തു നിന്നു പിന്മാറി. മദൻ മോഹൻ, കെ. കേളപ്പൻ, ഒ.കെ. രാംദാസ്, അശോക് ശേഖർ, ജെ.കെ. മഹേന്ദ്ര തുടങ്ങി 1960കളിൽ കേരള ക്രിക്കറ്റിലെ പ്രമുഖ താരങ്ങളെല്ലാംതന്നെ പണ്ഡിറ്റ് ശിഷ്യന്മാരാണ്.
പുറം കണ്ണികൾ
വർഗ്ഗം:1926-ൽ ജനിച്ചവർ
വർഗ്ഗം:ജൂൺ 16-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:കേരളത്തിൽ നിന്നുള്ള കായികതാരങ്ങൾ വർഗ്ഗം:ക്രിക്കറ്റ് പരിശീലകർ വർഗ്ഗം:2013-ൽ മരിച്ചവർ വർഗ്ഗം:ജൂൺ 5-ന് മരിച്ചവർ
ശ്രീ നാരായണ ഗുരു കോളേജ് ഓഫ് ലീഗൽ സ്റ്റഡീസ്
കൊല്ലം ജില്ലയിൽ പ്രവർത്തിക്കുന്ന ശ്രീ നാരായണ ഗുരു നിയമ കലാലയം (ശ്രീ നാരായണ ഗുരു കോളേജ് ഓഫ് ലീഗൽ സ്റ്റഡീസ്) 2012ൽ രൂപീകൃതമായ ഒരു നിയമ കലാലയമാണ്. ശ്രീ നാരായണ ട്രസ്റ്റിനു കീഴിൽ പ്രവർത്തിക്കുന്ന ഈ കലാലയത്തിൽ അഞ്ചു വർഷത്തെ ബി.എ എൽ.എൽ.ബി, ബി.ബി.എ എൽ.എൽ.ബി, ബി.കോം. എൽ.എൽ.ബി കോഴ്സുകളാണ് നിലവിൽ ഉള്ളത്. ബാർ കൗൺസിൽ ഓഫ് ഇന്ത്യയുടെ അംഗീകാരം 2012-ൽ ലഭിച്ചു.
പുറം കണ്ണികൾ
വർഗ്ഗം:കേരള സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:കൊല്ലം ജില്ലയിലെ കലാലയങ്ങൾ വർഗ്ഗം:ഇന്ത്യയിലെ കലാലയങ്ങൾ
കമാൽ പാഷ
കേരളത്തത്തിലെ ഒരു ഇസ്‌ലാമിക പണ്ഡിതനും ചരിത്ര ഗവേഷകനുമായിരുന്നു കമാൽ പാഷ എന്നറിയപ്പെടുന്ന '''എൻ.കെ. മുസ്തഫാ കമാൽ പാഷ'''. ചരിത്ര ഗവേഷകൻ, ഗ്രന്ഥകർത്താവ്, അധ്യാപകൻ, വിദ്യാഭ്യാസ പ്രവർത്തകൻ തുടങ്ങി വിവിധങ്ങളായ തലത്തിൽ അദ്ദേഹം പ്രവർത്തിച്ചു. 2002 മുതൽ 2005 വരെ കാലിക്കറ്റ് യൂണിവേഴ്സിറ്റിയിൽ ചെയർ ഫോർ ഇസ്ലാമിക് സ്റ്റഡീസ് ആൻറ് റിസർച്ച് പ്രൊഫസർ ആയി സേവനമനുഷ്ടിച്ചു. കേരള ഇസ്ലാമിക് മിഷൻറെ സ്ഥാപകാംഗമാണ്. 1968 മുതൽ 2001 വരെ തിരൂരങ്ങാടി പോക്കർ സാഹിബ് മെമ്മോറിയൽ ഓർഫനേജ് (പി.എസ്.എം.ഒ) കോളേജിൽ ചരിത്രവിഭാഗം തലവനായിരുന്നു. വിവിധ വിഷയങ്ങളിലായി എഴുപതോളം കൃതികൾ രചിച്ചു.
ജീവിതരേഖ
1946 ജൂൺ25 ന് ചെർപ്പുളശ്ശേരിയിൽ ജനിച്ചു. പിതാവ് നെല്ലിക്കുറുശ്ശി മുഹമ്മദ്. മാതാവ് മഠത്തിൽ തിത്തിക്കുട്ടി ആലിപ്പറമ്പ്. ചെർപ്പുളശ്ശേരി ഗവ. ഹൈസ്കൂളിൽ നിന്നും 1962 ൽ എസ്.എസ്.എൽ.സി പാസായി. തുർന്ന് 1966 ൽ കോഴിക്കോട് ഫാറൂഖ് കോളേജിൽ നിന്ന് സാമ്പത്തികശാസ്ത്രത്തിൽ ബിരുദം നേടി. 1968 ൽ അലീഗഢ് മുസ്ലിം യൂണിവേഴ്സിറ്റിയിൽ നിന്ന് ചരിത്രത്തിൽ ബിരുദാനന്തരബിരുദം കരസ്ഥമാക്കി. കാലിക്കറ്റ് യൂണിവേഴ്സിറ്റിയിൽ നിന്നും മുൻ വൈസ് ചാൻസ്ലർ ടി.കെ. രവീന്ദ്രൻറെ കീഴിൽ പി.എച്ച്.ഡി ബിരുദം നേടി. ഇൻസ്റ്റിറ്റ്യൂട്ട് ഓഫ് ഫണ്ടമെൻറൽ റിസർച്ചിൻറെ ആഭിമുഖ്യത്തിൽ കണ്ണൂർ, തലശ്ശേരി, കോഴിക്കോട്, പാലക്കാട്, തിരൂർ, തൃശൂർ, എറണാകുളം, കോട്ടയം, ഈരാട്ടുപേട്ട,തിരുവനന്തപുരം തുടങ്ങിയ സ്ഥലങ്ങളിൽ ഖുർആൻ സയൻസ് സെമിനാറുകൾ സംഘടിപ്പിച്ചു.
ഗവേഷണം
ഡോ. അബ്ദുറസാഖ് സുല്ലമിയോടൊപ്പം ഖുർആനിൽ പരാമർശിച്ച ചരിത്ര ഭൂമികളിലൂടെ സഞ്ചരിച്ച് ഖുർആൻ ചരിത്രഭൂമികളിലൂടെ എന്ന വീഡിയോ ഡോക്യുമെൻററി 1997 ൽ പുറത്തിറക്കി. 9 ലോകഭാഷകളിലേക്ക് ഈ ഡോക്യമെൻററി മൊഴിമാറ്റം ചെയ്യപ്പെട്ടിട്ടുണ്ട്.ഈ ഗവേഷണത്തിൻറെ ഭാഗമായി സഊദി അറേബ്യ, ഈജിപ്ത്, ഇറാഖ്, യമൻ, ഇറാൻ, അർമേനിയ, റഷ്യൻ ജോർജിയ, തുർക്കി, ഒമാൻ, ജോർഡാൻ, യു.എ.ഇ തുടങ്ങിയ രാജ്യങ്ങളിലെ ചരിത്ര സ്ഥലങ്ങളിൽ സന്ദർശിച്ചിട്ടുണ്ട്. ആൾ ഇന്ത്യാ റേഡിയോവിൽ ബഹദൂർ ഷാ സഫർ, മംഗൾ പാണ്ടെ, മലബാറിൻറെ വാണിജ്യ ചരിത്രം തുടങ്ങിയ പരിപാടികൾ അവതരിപ്പിച്ചു. ചരിത്രസെമിനാറുകളിൽ പ്രബന്ധങ്ങൾ അവതരിപ്പിക്കാറുണ്ട്. സംവിധായകനും ഫാസിലിനൊപ്പം ചേർന്ന് നമസ്കാരം എന്ന സിഡിയും പറത്തിറക്കിയിട്ടുണ്ട്. മുസ്ലിം റിലീജ്യസ് എഡ്യുക്കേഷൻ ഇൻ കേരള, ലോട്ടറി - നോ എ ന്യൂ ഇൻവെൻഷൻ, ഹിസ്റ്റോറിക്കൽ ഗ്ലീനിങ് ഇൻ മാപ്പിള സോങ്സ്, മാണിറ്റോറിയൽ സിസ്റ്റം - എ കോൺടിബ്യൂഷൻ ഓഫ് സൌത്ത് ഇന്ത്യ ടു യൂറോപ്പ്, മാപ്പിള റിബല്ലിയൻ-എ റിപ്രൈസൽ, പ്ലസൻറ് റിവോൾട്ട് ഇൻ മലബാർ ഇൻ 19 സെഞ്ച്വറി, റിഫോംസ് ഓഫ് ടിപ്പു സുൽത്താൻ ഇൻ മലബാർ, ഖുർആൻ ആൻറ് വേദാസ്, ബേസൽ മിഷൻ ഇൻഡസ്ട്രീസ് ഇൻ മലബാർ, ഇൻഫ്ലുവൻസ് ഓഫ് വെസ്റ്റ് ഏഷ്യ ഇൻ ആയുർവേദ തുടങ്ങിയ അദ്ദേഹത്തിൻറെ ഗവേഷണ പ്രബന്ധങ്ങളാണ്.
ഉത്തരവാദിത്തങ്ങൾ
പി.എസ്.എം.ഒ കോളേജിലെ അ‍ഡൽട്ട് എജ്യുക്കേഷൻ ഡയറക്ടർ,കോഴിക്കോട്ടെ ഇൻസ്റ്റിറ്റ്യൂട്ട് ഓഫ് ഫണ്ടമെൻറർ റിസർച്ച് ഡയറക്ടർ, കേരള ഇസ്ലാമിക് മിഷൻറെ സ്ഥാപക പ്രസിഡൻറ്, തിരൂരങ്ങാടിയിയിലെ മലബാർ സെൻട്രൽ സ്കൂൾ ട്രസ്റ്റിൻറെ സ്ഥാപക ചെയർമാൻ,വളാഞ്ചാരേ എടയൂരിലെ ജംഇയ്യത്തുൽ മുസ്തർശിദീൻ ചെയർമാൻ, കാലിക്കറ്റ് യൂണിവേഴ്സിറ്റി ഫാക്കൽട്ടി ഓഫ് ഹ്യൂമാനിറ്റീസ് മെമ്പർ, ബോർഡ് ഓഫ് സ്റ്റഡീസ് ഇൻ ഹിസ്റ്ററി മെമ്പർ, സൌത്ത് ഇന്ത്യൻ ഹിസ്റ്ററി കോൺഗ്രസ് എക്സിക്യുട്ടീവ് അംഗം, മഹാത്മാഗാന്ധി യൂണിവേഴ്സിറ്റിയുടെ ബോർഡ് ഓഫ് സ്റ്റഡീസ് ഇൻ ഇസ്ലാമിക് ഹിസ്റ്ററി മെമ്പർ തുടങ്ങിയ ഉത്തരവാദിത്തങ്ങൾ വഹിച്ചിട്ടുണ്ട്. ശാസ്ത്രവിചാരം മാസികയുടെ ആദ്യകാല ചെയർമാനായിരുന്നു.
കൃതികൾ
വ്യത്യസ്ത വിഷയങ്ങളിലായി 60 ഗ്രന്ഥങ്ങൾ പ്രസിദ്ധീകരിച്ചിട്ടുണ്ട്. മക്തി തങ്ങളുടെ സമ്പൂർണ്ണ കൃതികൾ തയ്യാറാക്കിയത് ഇതിൽ പ്രധാനപ്പെട്ട ഒരു ഉദ്യമമായിരുന്നു. ലോകചരിത്രം, ഇന്ത്യാചരിത്രം, ഇസ്ലാമിക ചരിത്രം എന്നീ പേരുകളിൽ യൂണിവേഴ്സിറ്റി ടെക്സ്റ്റ് പുസ്തകങ്ങൾ തയ്യാറാക്കിയിട്ടുണ്ട്. പ്രമുഖ ഹദീസ് സമാഹാരങ്ങളായ സിഹാഹുസ്സിത്ത വിഷയാധിഷ്ടിതമായി 4 വാള്യങ്ങളിലായി ഹദീസ് വിജ്ഞാനകോശം പ്രസിദ്ധീകരിച്ചിട്ടുണ്ട്.
അവലംബം
വർഗ്ഗം:കേരളത്തിലെ അദ്ധ്യാപകർ വർഗ്ഗം:കേരളത്തിലെ ഇസ്ലാമിക പണ്ഡിതർ വർഗ്ഗം:കേരളത്തിലെ ചരിത്രകാരന്മാർ വർഗ്ഗം:പാലക്കാട് ജില്ലയിൽ ജനിച്ചവർ വർഗ്ഗം:2022-ൽ മരിച്ചവർ
അസോട്ട
എറിബിഡേ നിശാശലഭകുടുംബത്തിലെ ഒരു ജനുസാണ് അസോട്ട (Asota). 1819 - ൽ ജേക്കബ് ഹു̈ബ്നെർ ആണ് ഇതിനെ ആദ്യമായി വിവരിച്ചത്. ആഫ്രിക്ക, ഇന്ത്യ, ശ്രീലങ്ക, മ്യാൻമർ, മലയൻ പ്രദേശം, ഓസ്ട്രേലിയൻ മേഖലയിലെ ഉഷ്ണമേഖലാ ഭാഗങ്ങൾ എന്നിവിടങ്ങളിൽ ഇതിലെ സ്പീഷിസുകൾ വ്യാപകമായി വിതരണം ചെയ്യപ്പെടുന്നു.
വിവരണം
പൾപ്പി തലകീഴായി, തലയുടെ നെറുകയിൽ എത്തുന്ന രണ്ടാമത്തെ ജോയിന്റും മൂന്നാമത്തെ ജോയിന്റും വേരിയബിൾ നീളത്തിൽ മെലിഞ്ഞതാണ്. ആൺശലഭങ്ങളിൽ ആന്റിനകൾ ഒരുമിച്ചുള്ളതും (ബണ്ടിൽഡ്) പെൺശലഭങ്ങളിൽ സിലിയേറ്റഡും (രോമങ്ങളോടുകൂടിയവ) ആണ്. സെല്ലിന്റെ താഴത്തെ കോണിൽ നിന്നോ അതിന് തൊട്ടുമുകളിലോ സിര 5 ഉള്ള മുൻ ചിറകുകൾ. സിര 6 മുകളിലെ കോണിൽ നിന്നോ അതിനു താഴെയോ ആണ്. ഏരിയോൾ ഇല്ല. കോശത്തിന്റെ താഴത്തെ കോണിന് മുകളിൽ നിന്ന് സിര 5 ഉള്ള ഹിൻഡ്‌വിംഗുകൾ. മുകളിലെ കോണിൽ നിന്ന് 6 ഉം 7 ഉം സിരകൾ.
നാമകരണം
ചില നാമകരണക്കാർ നൊക്ടുയിഡേ, ആർക്റ്റിഡേ എന്നീ കുടുംബങ്ങളിൽ ഈ ജനുസ്സ് മുമ്പ് സ്ഥാപിച്ചിരുന്നു. മറ്റു പലരും അവരെ അഗനൈഡേ അല്ലെങ്കിൽ ഹൈപ്സിഡേ കുടുംബത്തിൽ ഉൾപ്പെടുത്തി. സമീപകാല ഫൈലോജനറ്റിക് പഠനങ്ങൾ കാണിയ്ക്കുന്നത് (ഇവയെല്ലാം എറിബിഡേ കുടുംബത്തിനുള്ളിൽ,) അഗനൈനെ ഹെര്മിനീനെയുമായും (ലിറ്റർ പുഴു) ഈ ജോടികൾ ആർക്ടൈനെ (ടൈഗർ ലിച്ചൻ നിശാശലഭങ്ങൾ എന്നിവയെപ്പോലെ) ഏറ്റവും അടുത്ത് ബന്ധമുള്ളതാണെന്നാണ്.
സ്പീഷീസുകൾ
ലഘുചിത്രം| Asota ficus, മിക്കവാറും പെൺശലഭം ലഘുചിത്രം| അസോട്ട കിനാബാലുവൻസിസ്
പൂജ ഠാക്കൂർ
2015 ജനുവരി 25ന് രാഷ്ട്രപതി ഭവൻനിൽ യു എസ് പ്രസിഡന്റ്റ്  ബറാക്ക് ഒബാമയെ ഗാർഡ് ഓഫ് ഓണർ നൽകി സ്വീകരിച്ച വനിത കമാൻഡർ.2000ലാണ് ഇവർ വ്യോമസേനയിലെ ഉദ്യോഗസ്ഥയായി ചേർന്നത്.പിതാവ് സൈന്യത്തിലെ കേണലായിരുന്നു. വ്യോമസേന ആസ്ഥാനത്തുള്ള ഡയറക്ടറേറ്റ് ഓഫ് പേഴ്സനൽ ഓഫിസേഴ്സിനെറ നിയന്ത്രണത്തിലുള്ള പൊതുസമ്പർക്ക വിഭാഗംദിശ യിലെ ഉദ്യോഗസ്ഥയാണ്.ഈ പദവി ലഭിക്കുന്ന ആദ്യ ഇന്ത്യൻ വനിതയാണ് 36 കാരിയായ പൂജ.
അവലംബം
വർഗ്ഗം:ഇന്ത്യൻ സൈനികർ
വരയൻ ഡോൾഫിൻ
ശാസ്ത്രീയനാമം : Stenella coeruleoalba
രൂപവിവരണം
നീന്തുന്നതിനു ഏറ്റവും അനുയോജ്യമായ ആകൃതിയുള്ള ഈ ഡോൾഫിന് ശരീരത്തിൽ കണ്ണിൽനിന്നുതുടങ്ങുന്ന മൂന്നു വരകൾ ഉണ്ട്. ഈ വരകൾ ഇളം ചുവപ്പോ അല്ലെങ്കിൽ ഇളം മഞ്ഞ നിറമോ ഉള്ള അടിവശത്തെ മുകൾവശത്തിൽ നിന്നും വേർതിരിക്കുന്നു. മുകൾവശമൊട്ടാകെ നീലയോ തവിട്ടു കലർന്ന ചാരനിറമോ ആയിരിക്കും. മുതുകിലെ ഇരുണ്ട ചിറകിനു തൊട്ടു താഴെകൂടി ഇളം നിറത്തിലുള്ള മറ്റൊരു വരെയുണ്ട്. കണ്ണിനു ചുറ്റുമായി വട്ടത്തിൽ ഒരു കറുത്ത പാടുണ്ട്.
പെരുമാറ്റം
സംഘമായി സഞ്ചരിക്കുന്നതും പലതരം അഭ്യാസങ്ങൾ കാണിക്കുന്നതുമായ ഈ ഡോൾഫിൻ ചിലപ്പോൾ 2 മീ. വരെ കുതിച്ചു ചാടാറുണ്ട്. 50 മുതൽ 500 വരെ എത്തുന്ന ഡോൾഫിനുകളുടെ കൂട്ടം ബോട്ടുകളോടൊപ്പം ചേർന്ന് നീന്താറുണ്ട്.
ആവാസം
കിഴക്കും പടിഞ്ഞാറും തീരങ്ങളിൽ നിന്നും മാറിയാണ് മിക്കപ്പോഴും കാണപ്പെട്ടിട്ടുള്ളത്. ശ്രീലങ്കയുടെയും മാലിദ്വീപിൻറെയും പുറംകടലിൽ കണ്ടതായി രേഖപെടുത്തിയിട്ടുണ്ട്.
നിലനില്പിനുള്ള ഭീക്ഷണി
മൽസ്യബന്ധനവലകൾ, കള്ളക്കടത്ത്‌
അവലംബം
വർഗ്ഗം:ഡോൾഫിനുകൾ
പോർച്ചുഗീസ് വിക്കിപീഡിയ
വിക്കിപീഡിയയുടെ പോർച്ചുഗീസ് ഭാഷയിലുള്ള പതിപ്പാണ്‌ പോർച്ചുഗീസ് വിക്കിപീഡിയ. 2001 മെയ് 11-ന് ആരംഭിച്ച ഈ പതിപ്പിൽ 2009 ഓഗസ്റ്റോടെ അഞ്ചുലക്ഷം ലേഖനങ്ങളായി.
ആന്റൺ ഫ്രെഡറിക് ഹോൾ
വലത്ത്‌|ലഘുചിത്രം|189x189ബിന്ദു| ആന്റൺ ഫ്രെഡറിക് ഹോൾ (1789-1862) ലോബെൻസ്റ്റീനിൽ ജനിച്ച ഒരു ജർമ്മൻ ഒബ്സ്റ്റട്രിക്ക്‌സ് പ്രൊഫസറായിരുന്നു ആന്റൺ ഫ്രെഡറിക് ഹോൾ (17 നവംബർ 1789-23 ജനുവരി 1862).
ലീപ്സിഗ് സർവ്വകലാശാലയിൽ നിയമം പഠിച്ച അദ്ദേഹം ബിരുദാനന്തര ബിരുദാനന്തരം തന്റെ ജന്മനഗരമായ ലോബെൻസ്റ്റീനിൽ നിയമപരിശീലനം ആരംഭിച്ചു. 1824-ൽ അദ്ദേഹത്തിന് വൈദ്യശാസ്ത്രം പഠിക്കാൻ ആവശ്യമായ പണം സ്വരൂപിക്കാൻ കഴിഞ്ഞു. 1827-ൽ അദ്ദേഹം ഹാലെ ആൻ ഡെർ സാലെയിൽ നിന്ന് മൈക്രോസെഫാലിയെക്കുറിച്ചുള്ള ഒരു പ്രബന്ധത്തിലൂടെ മെഡിക്കൽ ഡോക്ടറേറ്റ് നേടി. ജോഹാൻ ഫ്രെഡറിക് മെക്കലിന്റെ (1781-1833) ടെററ്റോളജിക്കൽ ശേഖരത്തിൽ നിന്നുള്ള ഒരു മാതൃകയെ അടിസ്ഥാനമാക്കിയുള്ളതാണ് ഈ പ്രബന്ധം. 1834-ൽ ഹോൾ ഹാലെയിൽ പ്രസവചികിത്സയുടെ പൂർണ്ണ പ്രൊഫസറായി.
Lehrbuch der Geburtshülfe mit Einschluss der geburtshülflichen Operationen und der gerichtlichen Geburtshülfe (ഒബ്സ്റ്റട്രിക് ഓപ്പറേഷനുകളും ഫോറൻസിക് ഒബ്സ്റ്റട്രിക്സും ഉൾപ്പെടുത്തിയിട്ടുള്ള ഒബ്സ്റ്റട്രിക്സിന്റെ പാഠപുസ്തകം) എന്ന ശീർഷകത്തിൽ സ്വാധീനമുള്ള ഒരു പാഠപുസ്തകം ഉൾപ്പെടെ, പ്രസവചികിത്സ മേഖലയിൽ ഹോൾ നിരവധി കൃതികൾ പ്രസിദ്ധീകരിച്ചു. 1852- ൽ താഴത്തെ നട്ടെല്ലിന്റെ അജനെസിസ് വിവരിച്ച ആദ്യത്തെ വൈദ്യനായിരുന്നു അദ്ദേഹം. തന്റെ കരിയറിന്റെ തുടക്കത്തിൽ, ഒരു ഫീറ്റൽ സ്റ്റെതസ്കോപ്പിന്റെ രൂപകൽപ്പനയ്ക്ക് അദ്ദേഹം ഒരു വിവരണം നൽകി (1834).
അവലംബം
വർഗ്ഗം:1862-ൽ മരിച്ചവർ വർഗ്ഗം:1789-ൽ ജനിച്ചവർ
മിനാമാത രോഗം
മെർക്കുറി വിഷബാധയാലുണ്ടാകുന്ന രോഗമാണ് മിനമാതാ രോഗം. ഞരമ്പുകളെയാണ് ഈ രോഗം ബാധിക്കുന്നത്. രോഗബാധയുടെ ഫലമായി ശരീര വ്യാപാരത്തിലാകെ തകരാറുണ്ടാകുകയും കൈ കാലുകളിൽ മരവിപ്പ്(numbness) അനുഭവപ്പെടുകയും ചെയ്യുന്നു. പേശികൾ അയയുകയും കാഴ്ച, കേൾവി, സംസാരം എന്നിവയ്ക്ക് സാരമായ തകരാറുണ്ടവുകയും ചെയ്യും. കടുത്ത രോഗാവസ്ഥയിൽ രോഗി ഉന്മാദിയാവുകയോ പക്ഷാഘാതമുണ്ടാവുകയോ ചെയ്ത് മരണപ്പെടും. ജന്മനാൽ തന്നെ ചിലരിൽ ഈ രോഗം കണ്ടു വരുന്നു. ശരീരത്തിന്റെ പ്രതിരോധ സംവിധാനത്തെയാണ് മെർക്കുറി ബാധിക്കുക.
മിനാമാത ദുരന്തം
ജപ്പാനിലെ മിനാമാത നഗരമാണ് മെർക്കുറി ഉപയോഗത്തിന്റെ ദൂഷ്യഫലങ്ങൾ ഏറെയനുഭവിച്ച നാട്. 1956 ൽ ജപ്പാനിലുണ്ടായ ദുരന്തത്തിൽ നിരവധി ആളുകൾ മരിക്കുകയുണ്ടായി. ചിസോ കോർപ്പറേഷന്റെ രാസ ഫാക്ടറിയിൽ നിന്ന് പുറത്ത് നദിയിലേക്കൊഴുക്കിയ മീതൈൽ മെർക്കുറി കലർന്ന  വെള്ളമായിരുന്നു രോഗ ഹേതു. 1932 മുതൽ 1968 വരെ നിർബാധം തുടർന്ന ഈ പരിസ്ഥിതി മലിനീകരണം മിനാമാത ഉൾക്കടലിലെയും ഷിരാനൂയി കടലിലേയും മത്സ്യ സമ്പത്തിനെയാകെ ബാധിച്ചു. കക്ക, ചിപ്പി തുടങ്ങി പ്രാദേശികമായി ആളുകൾ ധാരാളമുപയോഗിച്ചിരുന്ന കടൽ വിഭവങ്ങളാകെ മെർക്കുറി വിഷബാധയ്ക്ക് വിധേയമായി. 36 വർഷത്തോളം ഈ രോഗം മൂലം മനുഷ്യനും വളർത്തു മൃഗങ്ങളും കൊല്ലപ്പെട്ടിട്ടും, ഭരണകൂടമോ കമ്പനിയോ ഇതിനെതിരെ ചെറുവിരലനക്കാൻ പോലും തയ്യാറായില്ല. പട്ടി, പൂച്ച തുടങ്ങിയവയെല്ലാം മെർക്കുറി വിഷബാധയ്ക്ക് വിധേയമായി. പൂച്ചകളെ ഏറെ ബാധിച്ച ഈ രോഗം ഡാൻസിംഗ് ക്യാറ്റ് ഫീവർ എന്നറിയപ്പെട്ടു. "
2013 ലെ ലോക രാഷ്ട്രങ്ങളുടെ കൺവെൻഷനിലെ ധാരണ
മനുഷ്യരിൽ ആരോഗ്യ പ്രശ്നങ്ങൾക്കിടയാക്കുന്ന മെർക്കുറിയുടെ ഉപയോഗം കുറയ്ക്കാൻ ജനീവയിൽ ചേർന്ന 140 രാഷ്ട്രങ്ങളുടെ കൺവെൻഷനിൽ ധാരണയായിട്ടുണ്ട്. മെർക്കുറി നിയന്ത്രണത്തിൽ ലോകത്തെ ഏറ്റവും വലിയ ഉടമ്പടിയാണിത്.
പുറം കണ്ണികൾ
വർഗ്ഗം:വ്യാവസായിക ദുരന്തങ്ങൾ വർഗ്ഗം:രോഗങ്ങൾ
സുരിനാമിലെ സ്ത്രീകൾ
സുരിനാമിൽ ജനിച്ചതോ അവിടെ താമസിക്കുന്നതോ അവിടെ നിന്നുള്ളതോ ആയ സ്ത്രീകളാണ് സുരിനാമിലെ സ്ത്രീകൾ. സുരിനാമിലെ സ്ത്രീകൾ വംശപരമായി വൈവിധ്യമുള്ളവരാണ്. ഇവർ, ഇന്ത്യക്കാരോ മിശ്രവംശജരോ ക്രിയോൾ/ അഫ്രോ-സുരിനാമീസോ ജാവനീസോ അമേരിന്ത്യനോ അല്ലെങ്കിൽ മറ്റേതെങ്കിലും പാരമ്പര്യമുള്ളവരോ ആകാം. മിക്ക സുരിനാമീസ് സ്ത്രികളും അനൗപചാരിക തൊഴിലിടങ്ങളിലോ കൃഷിയിലോ ജോലിചെയ്തുവരുന്നു.
ഒരു വീടിന്റെ വൈകാരികവും സാമ്പത്തികവുമായ കേന്ദ്രമായി അവരെ കരുതിവരുന്നു. എന്നിരുന്നാലും, പാരമ്പര്യമായി പിതൃദായക്രമത്തിൽ വിശ്വസിക്കുന്ന ഇന്ത്യൻ വംശജരായ സുരിനാമീസ് പൗരന്മാരായ സ്ത്രീകൾ തങ്ങളുടെ ഭവനത്തിൽ അപ്രധാനരായി പുരുഷനു അധീനയായി, സാംസ്കാരികവിശ്വാസങ്ങളിൽ മുഴുകിക്കഴിയുന്നു. ഒരാളോടുകൂടിയും വിവാഹിതയാകാതെ ഒന്നിച്ചു പാർക്കുന്നത്, തെറ്റായികരുതുന്നു. ഗർഭാവസ്ഥയ്ക്കുമുമ്പ് വധു തന്റെ കന്യകാത്വം രക്ഷിക്കണമെന്ന ഇന്ത്യൻ പാരമ്പര്യം അവർ ശിരസാ വഹിക്കുന്നു.
കുഞ്ഞുങ്ങളെ നോക്കുന്ന സമയത്ത് അവർ ശിശുക്കളായ സമയം അമ്മമാർ, തങ്ങളുടെ കൂടെ ഒരു തൊട്ടിലിൽ കിടത്തുന്നു. എന്നാൽ മുതിർന്ന കുട്ടികളെ അവരുടെ അടുത്തുനിന്നും മാറ്റി മറ്റു മുറികളിലാക്കുന്നു. മിക്ക വിഭാഗങ്ങളിലും, അഞ്ചുമുതൽ ആറുവരെ പ്രായമുള്ള കുട്ടികളെ തങ്ങളുടെ കൂടെക്കൂട്ടി അമ്മമാർ നോക്കുന്നു.
അവലംബം
വർഗ്ഗം:സ്ത്രീത്വം രാജ്യം തിരിച്ച്
വാഴുവേലിൽ തറവാട്, ആറന്മുള
പത്തനംതിട്ട ജില്ലയിലെ ആറന്മുളയിലാണ് വാഴുവേലിൽ തറവാട്. ആറന്മുള ക്ഷേത്രത്തിലുള്ള വിഗ്രഹം നേരത്തെ സൂക്ഷിച്ചിരുന്നതടക്കം നിരവധി ചരിത്ര സംഭവങ്ങൾക്ക് ഭാഗഭാക്കായ തറവാടാണിത്. തിരുവിതാംകൂറിൽ സ്ത്രീകളിൽ ആദ്യ സംസ്‌കൃത എം.എ. ബിരുദധാരിയായ കാർത്ത്യായനിയമ്മ, ഭർത്താവ് ബോധേശ്വരൻ, വിദ്യാഭ്യാസവിദഗ്ദയായ ഡോ.ഹൃദയകുമാരി, കവിയത്രി സുഗതകുമാരി, കവിയത്രിയും യാത്രാവിവരണ കൃതികളുടെ കർത്താവുമായ ഡോ.സുജാതാദേവി തുടങ്ങിയ പ്രതിഭകൾ താമസിച്ച ഈ തറവാട് കേരളത്തിന്റെ സ്വാതന്ത്രസമരചരിത്രത്തെയും സാഹിത്യ സാംസ്‌കാരിക രംഗങ്ങളെയും ഏറെ സ്വാധീനിച്ച ഇടമാണ്.
തറവാടും ആറന്മുള ക്ഷേത്രവും
ആറന്മുള പാർത്ഥസാരഥി ക്ഷേത്ര ഉടമസ്ഥതയിലുണ്ടായിരുന്ന കൃഷിയിടങ്ങളിൽ നിന്ന് നെല്ലളന്നു വാങ്ങി ക്ഷേത്രാവശ്യത്തിന് അരി എത്തിച്ചു കൊടുക്കേണ്ട ചുമതല വാഴുവേലി കുടുംബത്തിനായിരുന്നു. ക്ഷേത്രത്തിൽ ആണ്ടു തോറും ധനു  മാസത്തിലും കർക്കിടക മാസത്തിലും  നടക്കുന്ന നിറ പുത്തരിക്ക് ആദ്യ കറ്റ സമർപ്പിക്കാനുള്ള അവകാശം വാഴുവേലി കുടുംബത്തിനാണ്. ആറന്മുള ക്ഷേത്രത്തെക്കാൾ പഴക്കം വാഴുവേലിൽ കുടുംബത്തിനുണ്ടെന്നും ക്ഷേത്ര പ്രതിഷ്ഠക്കുള്ള വിഗ്രഹം ആദ്യം കൊണ്ടു വച്ചത് വാഴുവേലി കുടുംബത്തിലെ അറയിലായിരുന്നെന്ന് വാമൊഴി കഥകളുണ്ട്.
തറവാട് വീടിന്റെ ഘടന
അറയും നിരയുമുള്ള ഏകശാലയും അടുക്കളയും മുന്നിൽ രണ്ടുമുറിയുള്ള മറ്റൊരു കെട്ടിടവുമാണ് 65 സെന്റ് വസ്തുവിനുള്ളിൽ ഉള്ളത്.
തറവാട് വീടിന്റെ പുനർനിർമ്മാണം
രണ്ടര നൂറ്റാണ്ടിലേറെ പഴക്കമുള്ള വാഴുവേലിൽ തറവാടിന്റെ പുനർനിർമാണം, സംസ്ഥാന പുരാവസ്തുവകുപ്പിന്റെ ചുമതലയിൽ നടന്നു വരുന്നു. തറവാടിന്റെ പഴയ തനിമ നിലനിർത്തിക്കൊണ്ട് പുനർനിർമ്മിക്കുന്നത്. വാസ്തുവിദ്യാ ഗുരുകുലമാണ്, പദ്ധതിയുടെ രൂപരേഖ തയാറാക്കുന്നത്. വാഴുവേലിൽ തറവാട്ടിൽ ഉണ്ടായിരുന്ന പടിപ്പുര, സർപ്പക്കാവ്, നടപ്പാത എന്നിവയെല്ലാം പഴയ മാതൃകയിൽ, സംരക്ഷിക്കുന്നുണ്ട്. ഒരു  നൂറ്റാണ്ടിലെ രണ്ട് പ്രളയം അതിജീവിച്ചെങ്കിലും പ്രളയത്തിൽ തടികളെല്ലാം ജീർണിച്ചതോടെ പുതുതായി തടി വാങ്ങി ഭിത്തികൾ നിർമിക്കുകയാണ്. തറവാടിനെ അതേ രീതിയിൽ സംരക്ഷിക്കാനാണ് പുരാവസ്തു വകുപ്പ് തീരുമാനിച്ചിരിക്കുന്നത്. സുഗതകുമാരിയുടെ ആഗ്രഹപ്രകാരം തറവാട് സംരക്ഷിത സ്മാരകമാക്കുക മാത്രമാണ് പുരാവസ്തു വകുപ്പ് ചെയ്യുന്നത്. തറവാടിന്റെ ഉടമസ്ഥാവകാശം അവർക്കു തന്നെയാണ്.
അവലംബം
വർഗ്ഗം:പ്രാദേശിക ചരിത്രം വർഗ്ഗം:കേരളത്തിലെ സംരക്ഷിത സ്മാരകങ്ങൾ
ലിസ മാറ്റിസൂ-സ്മിത്ത്
തന്മാത്രാ നരവംശശാസ്ത്രജ്ഞയും ഒട്ടാഗോ സർവകലാശാലയിലെ പ്രൊഫസറുമാണ് ലിസ മാറ്റിസൂ-സ്മിത്ത് (ജനനം: 1963). 2018 ലെ സ്ഥിതിവിവരം അനുസരിച്ച് അവർ അനാട്ടമി വിഭാഗം മേധാവിയാണ്.
ജീവചരിത്രം
1963 ൽ ഹവായിയിൽ ജനിച്ചു. പിതാവിന്റെ നാവിക പോസ്റ്റിംഗിനെ തുടർന്ന് മാറ്റിസു-സ്മിത്ത് ജപ്പാനിലും കാലിഫോർണിയയിലും താമസിച്ചു.
മാറ്റിസു സ്മിത്തിന്റെ ഗവേഷണം മനുഷ്യ കുടിയേറ്റം മാപ്പ് ചെയ്യുന്നതിന് ഡിഎൻ‌എ ഉപയോഗിക്കുന്നതിൽ ശ്രദ്ധ കേന്ദ്രീകരിക്കുന്നു, പ്രത്യേകിച്ച് പസഫിക്കിൽ. നാഷണൽ ജിയോഗ്രാഫിക്കിന്റെ ജെനോഗ്രാഫിക് പ്രോജക്റ്റിന്റെ പ്രധാന അന്വേഷകയാണ് അവർ. ആ പ്രോജക്ടിന്റെ ഭാഗമായി, ന്യൂസിലാന്റിലേക്കുള്ള മനുഷ്യ കുടിയേറ്റത്തെക്കുറിച്ച് പ്രത്യേകമായി അന്വേഷിക്കുന്ന ഫ്രം ആഫ്രിക്ക ടു ഒട്ടോറിയോവ എന്ന പദ്ധതിയുടെ പ്രധാന ഗവേഷകയാണ് അവർ.
മാറ്റിസൂ-സ്മിത്ത് റോയൽ സൊസൈറ്റി ഓഫ് ന്യൂസിലാന്റിലെ ഫെലോ ആണ്. പസഫിക്കിലുടനീളമുള്ള പോളിനേഷ്യൻ കുടിയേറ്റത്തെക്കുറിച്ചുള്ള ഗവേഷണങ്ങൾ അംഗീകരിച്ചുകൊണ്ട് 2018 ൽ അവർക്ക് സാമൂഹ്യശാസ്ത്രത്തിനുള്ള സൊസൈറ്റിയുടെ മേസൺ ഡ്യൂറി മെഡൽ ലഭിച്ചു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ജനിതകശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1963-ൽ ജനിച്ചവർ
സിനി ആര്ടിസ്റ് ആൻഡ് വർക്കേഴ്സ് അസ്സോസിയേഷൻ
സിനി ആര്ടിസ്റ് ആൻഡ് വർക്കേഴ്സ് അസ്സോസിയേഷൻ കേരളത്തിലെ ജൂനിയർ ആർട്ടിസ്റ്റുകൾ എന്ന് വിളിക്കുന്ന സപ്പോർട്ടിങ് ആർട്ടിസ്റ്റുകളുടെ ഉന്നമനത്തിനും അവർക്ക് നേരിടുന്ന പ്രേശ്നങ്ങളിൽ ഇടപെട്ട് അനുകൂലമായ സാഹചര്യം ഒരുക്കുന്നതിന് വേണ്ടി ഒരു കൂട്ടം സിനിമയിൽ പ്രവർത്തിക്കുന്ന വ്യെക്തികൾ രൂപം കൊടുത്ത സംഘടനയാണ്.
വർഗ്ഗം:ചലച്ചിത്ര സംഘടനകൾ
യോസ്സെമിറ്റി ദേശീയോദ്യാനം
മധ്യപൂർവ്വ കാലിഫോർണിയയിലെ ടുവാളമി, മാരിപോസ, മദേറ എന്നീ കൗണ്ടികളിലായ് വ്യപിച്ച്കിടക്കുന്ന ഒരു സംരക്ഷിത വനപ്രദേശമാണ് യോസ്സെമിറ്റി ദേശീയോദ്യാനം (ഇംഗ്ലീഷ്:Yosemite National Park (യോസ്സെമിറ്റി നാഷണൽപാർക്); ഉച്ചാരണം: )). നാഷണൽ പാർക് സെർവീസിനാണ്(NPS) ഈ ദേശീയോദ്യാനത്തിന്റെ നടത്തിപ്പ് ചുമതല. 7,61,268 ഏക്കറാണ് യോസ്സെമിറ്റിയുടെ വിസ്തൃതി. 3.7 ദശലക്ഷത്തിലുമധികം ആളുകൾ പ്രതിവർഷം ഇവിടം സന്ദർശിക്കുന്നുണ്ട് എന്നാണ് കണക്ക്.
കൗതുകാത്മകമായ കരിങ്കൽ മലകൾ, ചെറുതും വലുതുമായ ജലപാതങ്ങൾ, വിശാലമായ തടാകങ്ങൾ, പ്രശാന്തസുന്ദരമായ അരുവികൾ, ഭൂമിയിലെ ഏറ്റവും വലിയ വൃക്ഷമായ ജയന്റ് സെക്ക്വയ, ജൈവവൈവിധ്യം തുടങ്ങിയവ ഈ ദേശീയോദ്യാനത്തെ അന്താരാഷ്ട്ര തലത്തിൽ ശ്രദ്ധേയമാക്കുന്നു. യോസ്സെമിറ്റിയുടെ 95% ത്തോളം കാട്ടുപ്രദേശമാണ്. അമേരിക്കയിൽ ദേശീയോദ്യാനം എന്ന ആശയത്തിന് തുടക്കം കുറിച്ചത് യോസെമിറ്റിയാണെന്ന് പറയാം. ആദ്യം വനം ലോബികളിൽനിന്നും കയ്യേറ്റക്കാരിൽനിന്നും യോസെമിറ്റിയെ സംരക്ഷിക്കാൻ ഗാലൻ ക്ലാർൿ തുടങ്ങിയ വ്യക്തികൾ പ്രവർത്തനം ആരംഭിച്ചു. തുടർന്ന് അത്, 1864-ൽ പ്രസിഡന്റ് അബ്രഹാം ലിങ്കൺ യോസെമിറ്റി കരാറിൽ ഒപ്പുവെക്കുന്നതിലേക്ക് നയിച്ചു. പിന്നീട് ജോൺ മ്യൂവർ എന്ന പരിസ്ഥിതി പ്രവർത്തകന്റെ നേതൃത്വത്തിൽ ഒരു വിശാല യോസെമിറ്റി ദേശീയോദ്യാനം സ്ഥാപിക്കാനുള്ള ശ്രമങ്ങൾ ആരംഭിച്ചു. ആ ശ്രമങ്ങൾ ഫലം കണ്ടു. 1890 ഒക്ടോബർ 1-ന് കാലിഫോർണിയയിൽ യോസെമിറ്റി ദേശീയോദ്യാനം സ്ഥപിതമായി. 94 വർഷങ്ങൾക്ക് ശേഷം, 1984-ൽ യുനെസ്കോ ഈ ദേശീയോദ്യാനത്തെ ഒരു ലോകപൈതൃക കേന്ദ്രമായി പ്രഖ്യാപിച്ചു.
ഭൂമിശാസ്ത്രം
കാലിഫോർണിയയിലെ മദ്ധ്യ-സിയേറാ നെവാഡാ പർവ്വതപ്രദേശത്താണ് യോസ്സെമിറ്റി ദേശീയോദ്യാനം സ്ഥിതിചെയ്യുന്നത്. യോസ്സെമിറ്റിക്ക് സമീപത്തായ് മൂന്ന് പ്രധാന വനപ്രദേശങ്ങളാണുള്ളത് ആൻസെൽ ആദംസ്, ഹൂവർ വനപ്രദേശം, എമിഗ്രന്റ് വനപ്രദേശം എന്നിവയാണ് അവ.
അമേരിക്കൻ സംസ്ഥാനമായ റോഡ് ഐലന്റിനോ ളം വലിപ്പമുണ്ട് യോസ്സെമിറ്റി നാഷണൽ പാർക്കിന്. ആയിരക്കണക്കിന് തടാകങ്ങളും കുളങ്ങളും ഈ ഉദ്യാനത്തിലുണ്ട്! 2,600 കിലോ മീറ്റർ നീളത്തിൽ അരുവികളും, 1,300 കി.മീ നീളത്തിൽ ഹൈക്കിങ് പാതകളും, 560 കി.മീ നീളമുള്ള റോഡ് ശൃംഖലയും യോസെമിറ്റിയിലുണ്ട്. മെർസീഡ്, ടുവാളമി എന്നീ മനോഹര നദികൾ യോസെമിറ്റിയിലാണ് ജന്മം കൊള്ളുന്നത്.
ആകർഷണങ്ങൾ
അനിർവചനീയമായ സൗന്ദര്യമാണ് യോസെമിറ്റിയിലേത്.
യോസെമിറ്റി വെള്ളച്ചാട്ടം
100px|ചട്ടരഹിതം|ഇടത്ത്‌|യോസെമിറ്റി വെള്ളച്ചാട്ടം Yosemite Falls
യോസെമിറ്റി ദേശീയോദ്യാനത്തിനകത്തെ ഒരു പ്രധാന ആകർഷണമാണ് യോസെമിറ്റി വെള്ളച്ചാട്ടം. വടക്കേ അമേരിക്കയിലെ ഏറ്റവും ഉയരംകൂടിയ വെള്ളച്ചാട്ടമാണ് ഇത്. 2,425 അടിയാണ് (739 മീറ്റർ) ഇതിന്റെ ഉയരം. അതായത് ബുർജ് ഖലീഫയേക്കാളും വെറും 89 മീറ്റർ കുറവ്. വസന്തകാലത്താണ് യോസെമിറ്റി ജലപാതത്തിന്റെ സൗന്ദര്യം മൂർദ്ധന്യാവസ്ഥയിലെത്തുന്നത്. മൂന്ന് ഭാഗങ്ങളാണ് ഈ വെള്ളച്ചാട്ടത്തിനുള്ളത്:
യോസെമിറ്റി താഴ്‌വര
ചട്ടരഹിതം|വലത്ത്‌|യോസെമിറ്റി താഴ്വരയുടെ ടണൽ വ്യൂ
യോസെമിറ്റി ദേശീയോദ്യാനത്തിലെ മറ്റൊരു പ്രധാന ആകർഷണമാണ് യോസെമിറ്റി താഴ്‌വര. ഒരു ഹീമാനികൃത താഴ്‌വരയാണ് യോസെമിറ്റി വാലി. 8 മൈലുകൾ (13 km) നീളവും 1 മൈൽ ആഴവും ഈ താഴ്‌വരയ്ക്കുണ്ട്. ഹാഫ് ഡോം, എൽ ക്യാപ്റ്റൻ തുടങ്ങിയ പേരുകളിൽ അറിയപ്പെടുന്ന ഭീമാകാര കരിങ്കൽ പാറകളാണ് ഈ താഴ്‌വരയ്ക്ക് അതിരിടുന്നത്. താഴ്‌വരയൊട്ടാകെ പൈൻ മര കാടുകൾ വ്യാപിച്ചിരിക്കുന്നു. ഇംഗ്ലീഷ് അക്ഷരമാലയിലെ "U" അക്ഷരത്തിന്റെ ആകൃതിയിയാണ് ഈ താഴ്‌വരയ്ക്ക്. പ്രകൃതി സൗന്ദര്യത്തിന് പ്രശസ്തമാണ് ഈ താഴ്‌വര. നിരവധി സഞ്ചാരികളേയും ചിത്രകാരന്മാരേയും ഇത് ആകർഷിക്കുന്നു. യോസെമിറ്റി ദേശീയോദ്യാനത്തിന്റെ കേന്ദ്രഭാഗമാണ് ഈ പ്രദേശമെന്ന് പറയാം. കാലിഫോർണിയ സംസ്ഥാനപാതയിലെ(41) വ്യൂപോയിന്റിൽ നിന്നുമാണ് ഭൂരിഭാഗം സഞ്ചാരികളും ഈ താഴ്‌വരയുടെ മനോഹാരിത ആസ്വധിക്കുന്നത്. ടണൽ വ്വ്യൂ എന്നാണ്, ഇവിടെ നിന്നുള്ള താഴ്‌വരയുടെ ദൃശ്യത്തെ വിശേഷിപ്പിക്കുന്നത്. നിരവധി ചിത്രകാരന്മാർ ഇവിടെ വന്നിരുന്ന് യോസെമിറ്റിയുടെ സൗന്ദര്യത്തെ കാൻവാസിലേക്ക് പകർത്തിയുട്ടുണ്ട്, ആയതിനാൽ ആർടിസ്റ്റ്സ് പോയിന്റ് എന്നും ഇത് അറിയപ്പെടുന്നു.
ചട്ടരഹിതം|ഇടത്ത്‌|എൽ ക്യാപ്റ്റൻ പാറ
എൽ കപ്പിത്താൻ
El Capitan കപ്പിത്താൻ
യോസ്സെമിറ്റി താഴ്‌വരയുടെ വടക്ക് പടിഞ്ഞാറ് ദിശയിൽ സ്ഥിതിച്ചെയ്യുന്ന കൂറ്റൻ കരിങ്കൽ പാറയെ വിളിക്കുന്ന പേരാണ് എൽ കപ്പിത്താൻ. പാറ കയറുന്ന സാഹസിക സഞ്ചാരികളുടെ ഒരു പ്രധാന കേന്ദ്രമാണ് ഇത്. 3,000 അടി(900 മീ) യാണ് ഇതിന്റെ ഉയരം. എൽ കപ്പിത്താൻ ഒരു സ്പാനിഷ് വാക്കാണ്. മാരിപ്പോസ്സ ബറ്റാലിയൻ സംഘമാണ് ഈ പാറയെ ഇത്തരത്തിൽ നാമകരണം ചെയ്തത്. ഇന്ന് സംസാരഭാഷയിൽ എൽ കപ്പിത്താൻ എന്നുള്ളത് ലോപിച്ച് എൽ ക്യാപ് എന്നായി തീർന്നിട്ടുണ്ട്. പാറ കയറാൻ വരുന്ന സാഹസികർക്കിടയിലാണ് ഈ പദം കൂടുതലായും ഉപയോഗത്തിലുള്ളത്. അമേരിക്കൻ ചില്ലറകളിലും ഈ പാറ പ്രത്യക്ഷപ്പെട്ടിട്ടുണ്ട്.
ചട്ടരഹിതം|ഇടത്ത്‌|വെർണൽ വെള്ളച്ചാട്ടം
വെർണൽ വെള്ളച്ചാട്ടം
യോസ്സെമിറ്റി ദേശീയോദ്യാനത്തിൽ സ്ഥിതിചെയ്യുന്ന മറ്റൊരു വെള്ളച്ചാട്ടമാണ് വെർണൽ. മെർസീഡ് നദിയിലാണ് ഇത് രൂപം കൊണ്ടിരിക്കുന്നത്.317അടി (96.6 മീറ്റർ) ഉയരമുണ്ട് ഈ ജലപാതത്തിന്. യോസ്സെമിറ്റി വെള്ളച്ചാട്ടത്തിനെ അപേക്ഷിച്ച് വളരെയധികം ചെറുതാണ് വെർണൽ. .ഏകദേശം വർഷം മുഴുവനും ഈ വെള്ളച്ചാട്ടം സജീവമായിരിക്കും. എങ്കിലും വേനൽക്കാലത്ത് അല്പം ശോഷിക്കാറുണ്ട്. ചെറിയ മേഘം എന്ന് അർത്ഥം വരുന്ന യാൻ ഒ പാ(Yan-o-pah) എന്ന പ്രാദേശിക നാമത്തിലാണ് വെർണൽ ആദ്യം അറിയപ്പെട്ടിരുന്നത്. മാരിപ്പോസാ ബറ്റാലിയനിലെ അംഗമായിരുന്ന ലഫായേറ്റ് ബണാലാണ്(Lafayette Bunnell) വെർണൽ എന്ന് ഈ വെള്ളച്ചാട്ടത്തിന് നാമകരണം ചെയ്തത്.
ചട്ടരഹിതം|ഇടത്ത്‌|ഹാഫ് ഡോം
ഹാഫ് ഡോം
Half Dome
യോസെമിറ്റി താഴ്വരയിലെ മറ്റൊരു കൂറ്റൻ പാറയാണ് ഹാഫ് ഡോം. പകുതി മുറിഞ്ഞ ഒരു ഗോളത്തിന്റെ ആകൃതിയിലാണ് ഈ പാറ. എൽ ക്യാപ്റ്റന് എതിർവശത്തായി യോസെമിറ്റി താഴ്വരയുടെ കിഴക്ക് ഭാഗത്താണ് ഇത് സ്ഥിതിചെയ്യുന്നത്. താഴ്വരയുടെ കീഴ്ഭാഗത്തുനിന്നും 4,737 അടി(1,444 മീറ്റർ) ഉയരത്തിലാണ് ഹാഫ് ഡോം. ടിസ് സാ ആൿ(Tis-sa-ack) എന്നാണ് ഹാഫ് ഡോം ആദ്യകാലങ്ങളിൽ അറിയപ്പെട്ടിരുന്നത്.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
മാബെൽ പിംഗ്-ഹുവ ലീ
അമേരിക്കൻ ഐക്യനാടുകളിലെ വനിതകളുടെ വോട്ടവകാശത്തിനായി പ്രവർത്തിച്ച ഒരു ചൈനീസ് അഭിഭാഷകയും വിമൻസ് പൊളിറ്റിക്കൽ ഇക്വാലിറ്റി ലീഗിലെ അംഗവും "ചൈനീസ് ബാപ്റ്റിസ്റ്റ് മിഷന്റെ മന്ത്രിയും ന്യൂയോർക്കിലെ ചൈന ടൗണിലെ ആദ്യത്തെ ചൈനീസ് ബാപ്റ്റിസ്റ്റ് ചർച്ചിന്റെ 40 വർഷത്തിലേറെക്കാലത്തെ മേധാവിയുമായിരുന്നു മാബെൽ പിംഗ്-ഹുവ ലീ. ചൈനയിൽ ജനിച്ച അവർ ജീവിതത്തിന്റെ ഭൂരിഭാഗവും ന്യൂയോർക്കിലാണ് വളർന്നത്. ബർണാർഡ് കോളേജിലും കൊളംബിയ സർവ്വകലാശാലയിലും പഠിച്ച അവർ 1921 ൽ കൊളംബിയ സർവ്വകലാശാലയിൽനിന്ന് സാമ്പത്തിക ശാസ്ത്രത്തിൽ പിഎച്ച്ഡി നേടി. സാമ്പത്തിക ശാസ്ത്രത്തിൽ പിഎച്ച്ഡി നേടിയ അമേരിക്കയിലെ ആദ്യത്തെ ചൈനീസ് വനിതയായിരുന്നു അവർ. അമേരിക്കൻ ബാപ്റ്റിസ്റ്റ് ഹോം മിഷൻ സൊസൈറ്റിയുടെ നേതാവായിരുന്ന അവർ ആദ്യത്തെ ചൈനീസ് ബാപ്റ്റിസ്റ്റ് ചർച്ചും ന്യൂയോർക്ക് നഗരത്തിലെ ചൈന ടൗണിൽ ചൈനീസ് കമ്മ്യൂണിറ്റി സെന്ററും സ്ഥാപിച്ചു. അവ കുടിയേറ്റ സമൂഹത്തിന്റെ സാമൂഹിക സേവനങ്ങൾക്കായി സമർപ്പിച്ചു. വനിതാ വോട്ടവകാശ പ്രസ്ഥാനത്തിൽ അറിയപ്പെടുന്ന വ്യക്തിയായി അവർ 1912 ലെ ന്യൂയോർക്ക് പ്രോ-വോട്ടവകാശ പരേഡിൽ കുതിരസവാരി നടത്തി. 1920-ൽ പത്തൊൻപതാം ഭേദഗതി സംസ്ഥാനങ്ങളെയും ഫെഡറൽ സർക്കാരിനെയും അമേരിക്കയുടെ പൗരന്മാർക്ക് ലൈംഗികതയുടെ അടിസ്ഥാനത്തിൽ വോട്ടവകാശം നിഷേധിക്കുന്നതിൽ നിന്ന് വിലക്കാൻ തുടങ്ങി. എന്നിരുന്നാലും, ഒരു കുടിയേറ്റക്കാരനെന്ന നിലയിൽ, 1882 ലെ ചൈനീസ് ഒഴിവാക്കൽ നിയമം കാരണം കുറഞ്ഞത് 1943 ലെ മാഗ്നൂസൺ ആക്റ്റ് വരെ ലീക്ക് വോട്ടുചെയ്യാൻ കഴിഞ്ഞില്ല.
ആദ്യകാലജീവിതം
മേബൽ പിംഗ്-ഹുവാ ലീ 1896 ഒക്ടോബർ 7-ന് ചൈനയിലെ ക്വിംഗ് രാജവംശത്തിന്റെ കാലത്ത് ഗ്വാങ്‌ഷൂവിൽ ജനിച്ചു. അമേരിക്കയിലേക്ക് കുടിയേറി അമേരിക്കൻ ബാപ്റ്റിസ്റ്റ് ഹോം മിഷൻ സൊസൈറ്റിയിൽ ജോലി ചെയ്തിരുന്ന ഒരു മന്ത്രിയായിരുന്ന ലീ ടോ അല്ലെങ്കിൽ ലീ ടോവ് ആയിരുന്നു അവരുടെ പിതാവ്. 1898-ൽ വാഷിംഗ്ടൺ സ്റ്റേറ്റിലെ ചൈനീസ് കമ്മ്യൂണിറ്റിയിൽ അദ്ദേഹം ആദ്യമായി മിഷനറിയായി സേവനമനുഷ്ഠിച്ചു. തുടർന്ന് ന്യൂയോർക്ക് സിറ്റിയിലെ മോണിംഗ് സ്റ്റാർ മിഷനിൽ മന്ത്രിയായി നിയമിതനായി. അവിടെ അദ്ദേഹം ന്യൂയോർക്കിലെ ചൈനാ ടൗണിലെ പ്രമുഖ അംഗമായി. അവരുടെ അമ്മയുടെ പേര് യുഎസ് സെൻസസ് രേഖകളിൽ ലെനിക്ക് അല്ലെങ്കിൽ ലിബ്രെക്ക് ലീ എന്ന് മാറിമാറി രേഖപ്പെടുത്തിയിട്ടുണ്ട്.
ലീ തന്റെ ബാല്യകാലം ചൈനയിൽ ചെലവഴിച്ചു, ഒരു മിഷനറി സ്കൂളിൽ ചേർന്നു, അവിടെ അവൾ ഇംഗ്ലീഷ് പഠിച്ചു. അച്ഛൻ അമേരിക്കയിലായിരുന്നപ്പോൾ അമ്മയും മുത്തശ്ശിയുമാണ് അവളെ വളർത്തിയത്. 1900-ലെ വേനൽക്കാലത്ത് അവൾക്ക് നാല് വയസ്സുള്ളപ്പോൾ അച്ഛനുമായി വീണ്ടും ഒന്നിക്കാനായി അവൾ അമ്മയോടൊപ്പം അമേരിക്കയിലേക്ക് പോയതായി റിപ്പോർട്ടുണ്ട്. എന്നിരുന്നാലും, 1912-ലെ ന്യൂയോർക്ക് ട്രിബ്യൂൺ ലേഖനം ഉൾപ്പെടെയുള്ള മിക്ക ലേഖനങ്ങളിലും, 1905-ഓടെ അവർ ന്യൂയോർക്കിൽ കുടുംബത്തോടൊപ്പം താമസമാക്കിയതായി പരാമർശിച്ചിട്ടുണ്ട്. അവളും ഏക മകളായിരുന്നു, എന്നാൽ അതേ ന്യൂ-യോർക്ക് ട്രിബ്യൂൺ ലേഖനത്തിൽ ഒരു കുഞ്ഞു സഹോദരിയെക്കുറിച്ച് എഴുതുന്നു. അവളുടെ കുടുംബം ചൈനാ ടൗണിലെ 53 ബയാർഡ് സ്ട്രീറ്റിലെ ഒരു ടെൻമെന്റിലാണ് താമസിച്ചിരുന്നത്. ന്യൂയോർക്ക് നഗരത്തിലെ പൊതുവിദ്യാലയങ്ങളിൽ, പ്രത്യേകിച്ച് ബ്രൂക്ലിനിലെ ഇറാസ്മസ് ഹാൾ ഹൈസ്കൂളിൽ, കുടിയേറ്റക്കാരായ കുട്ടികളുടെ വർദ്ധനവ് ഉൾക്കൊള്ളാൻ ഉദ്ദേശിച്ചുള്ള ഒരു സ്കൂളായിരുന്നു അവൾ.
പുറംകണ്ണികൾ
വർഗ്ഗം:1896-ൽ ജനിച്ചവർ വർഗ്ഗം:1966-ൽ മരിച്ചവർ
അഷ്ടാക്ഷരമന്ത്രം
'ഓം നമോ നാരായണായ' എന്ന എട്ടക്ഷരങ്ങളുള്ള മന്ത്രമാണ് അഷ്ടാക്ഷരമന്ത്രം എന്നറിയപ്പെടുന്നത്. സാധാരണനിലയിൽ മന്ത്രങ്ങളെല്ലാം 'ഓം' ചേർത്താണ് ജപിക്കാറുള്ളത്. 'നമഃശിവായ' എന്ന പഞ്ചാക്ഷരമന്ത്രം ഉദാഹരണം. എന്നാൽ 'ഓം നമോ നാരായണായ' എന്ന മന്ത്രത്തിലെ ഓംകാരം കൂടി ചേർന്നാലേ എട്ടക്ഷരമാകുന്നുള്ളു. അതിനാൽ അഷ്ടാക്ഷരമന്ത്രത്തിൽ 'ഓം' മന്ത്രത്തിന്റെ ഒഴിച്ചുകൂടാത്ത ഒരംശമാണ്.
പ്രതിദിനം108 അല്ലെങ്കിൽ 1,008തവണ അഷ്ടാക്ഷരമന്ത്രം ഉരുവിടാറുണ്ട്.
കാട്ടുപുന്ന
പശ്ചിമഘട്ടതദ്ദേശവാസിയായ ഒരു മരമാണ് കാട്ടുപുന്ന. . തടിയും ടാനിനും ലഭിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
ക്ലോസ് സാമൽസൺ
ക്ലോസ്സ് സാമൽസൺ (ഡിസംബർ 21, 1918 - മേയ് 25, 1980) ഒരു ജർമ്മൻ ഗണിതശാസ്ത്രജ്ഞനായിരുന്നു, ഭൗതികശാസ്ത്രജ്ഞനും, പ്രോഗ്രാമിങ് ഭാഷാ പരിഭാഷയുടെ കമ്പ്യൂട്ടർ പയനിയറും(മുൻഗാമി) കമ്പ്യൂട്ടറുകളിലെ തുടർച്ചയായ സൂത്രവാക്യ വിവർത്തനത്തിനായി പുഷ്-പോപ്പ് സ്റ്റാക്ക് അൽഗോരിതങ്ങൾ നിർമ്മിച്ചയാളുമാണ്.
മുൻകാലജീവിതം
ബാല്യകാലഘട്ടത്തിൽ ബ്രെസ്ലൗവിൽ താമസിച്ച അദ്ദേഹം, അൽസാസ്-ലൊറെയ്നിലെ സ്ട്രാസ്ബർഗിലാണ് ജനിച്ചത്. അദ്ദേഹത്തിന്റെ മൂത്ത സഹോദരൻ ഗണിതശാസ്ത്രജ്ഞനായ ഹാൻസ് സാമൽസൺ ആയിരുന്നു. രാഷ്ട്രീയ സാഹചര്യങ്ങൾ മൂലം മൂന്നിഞ്ചു ലുഡ്വിഗ് മാക്സിമിലിയൻ യൂണിവേഴ്സിറ്റിയിൽ ഗണിതവും ഫിസിക്സും പഠിക്കാൻ അദ്ദേഹം 1946 വരെ കാത്തിരുന്നു.
അവലംബം
വർഗ്ഗം:1918-ൽ ജനിച്ചവർ വർഗ്ഗം:1980-ൽ മരിച്ചവർ
ഇന്ത്യയിലെ കൊട്ടാരങ്ങളുടെ പട്ടിക
രാജസ്ഥാൻ
രാജസ്ഥാനിലെ കൊട്ടാരങ്ങളുടെ പട്ടിക
തെലുങ്കാന
ഫലൿനുമ പാലസ് - ഹൈദരാബാദ് കിംഗ് കോത്തി പാലസ് പുരാനി ഹവേലി - ഹൈദരാബാദ് ചൌമഹല്ല പാലസ്
മറ്റു സംസ്ഥാനങ്ങൾ
വർഗ്ഗം:ഇന്ത്യയിലെ അംബരചുംബികൾ വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
കൈവേലിക്കൽ
കേരളത്തിലെ കണ്ണൂർ ജില്ലയിലുള്ള ഒരു ഗ്രാമമാണ് കൈവേലിക്കൽ.പാനൂരിൽ നിന്ന് 3 കിലോമീറ്റർ അകലെയാണ് കൈവേലിക്കൽ സ്ഥിതിചെയ്യുന്നത്.കുന്നോത്തുപറമ്പ് ഗ്രാമപഞ്ചായത്തിലാണ് ഉൾപ്പെടുന്നത്.
പ്രധാനസ്ഥാപനങ്ങൾ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
നാൻ നദി
തായ്‌ലൻഡിലെ ഒരു നദിയാണ് നാൻ നദി. (แม่น้ำน่าน,, ) ചാവോ ഫ്രയാ നദിയുടെ ഏറ്റവും പ്രധാനപ്പെട്ട പോഷകനദികളിൽ ഒന്നാണിത്.
ഭൂമിശാസ്ത്രം
നാൻ നദി ഉത്ഭവിക്കുന്നത് നാൻ പ്രവിശ്യയിലെ ലുവാങ് പ്രബാംഗ് മേഖലയിലാണ്. നാൻ പ്രവിശ്യയ്ക്കുശേഷം നദിക്കരയിലുള്ള പ്രവിശ്യകൾ ഉത്തരാഡിറ്റ്, ഫിറ്റ്സാനുലോക്, ഫിച്ചിറ്റ് എന്നിവയാണ്. നഖോൺ സവാൻ പ്രവിശ്യയിലെ ചും സീങ് ജില്ലയിലെ നാൻ നദിയിൽ യോം നദി ചേരുന്നു. നഖോൺ സവാൻ പട്ടണത്തിനുള്ളിലെ പാക് നാം ഫോയിലെ പിംഗ് നദിയുമായി നാൻ നദി ചേരുമ്പോൾ അത് ചാവോ ഫ്രയാ നദിയായി മാറുന്നു. നാൻ നദി തെക്ക് 630 കിലോമീറ്റർ (390 മൈൽ) ഒഴുകുന്നു.
പോഷകനദികൾ
നാനിന്റെ പ്രധാന കൈവഴിയായ യോം നദി, നഖോൺ സവാൻ പ്രവിശ്യയിലെ ചും സാങ് ജില്ലയ്ക്കുള്ളിൽ നാനുമായി ചേരുന്നു. മറ്റു പോഷകനദികൾ, ലോവർ നാൻ ബേസിനിലെ ക്ലോംഗ് ബട്ട്‌സബോംഗ്, ക്ലോംഗ് സാൻ താവോ, ഫിചിറ്റ് പ്രവിശ്യയിലെ നാനിൽ ചേരുന്ന വാട്ട് ടാ യോം, വാങ് തോങ് എന്നീ നദികൾ, ഫിറ്റ്‌സാനുലോക് പ്രവിശ്യയിലെ നാനുമായി ചേരുന്ന ഖ്വായ് നോയി നദി, ഉത്തരാഡിറ്റ് പ്രവിശ്യയിലെ നാനിൽ ചേരുന്ന ഖ്ലോംഗ് ട്രോൺ, നാം പാറ്റ്,  ലാം വാ, നാം ഹെയ്ത്ത്, നാം പുവാ, നാം യാവോ, നാം ഹാവോ എന്നിവ നാൻ പ്രവിശ്യയിലെ നാനിൽ ചേരുന്നു.
വെള്ളച്ചാട്ടം
നാൻ പ്രവിശ്യയിലെ നാൻ നദിയിലെ വെള്ളച്ചാട്ടമാണ് കെയ്ങ് ലുവാങ്.
ഗ്രേറ്റർ നാൻ ബേസിൻ
നാൻ നദിയുടെ പോഷകനദികളുടെ വിസ്തൃതി, അതായത് നാൻ റിവർ സിസ്റ്റം, ഈ ജലാശയങ്ങളിലേക്ക് ലഭിക്കുന്ന മഴയോടൊപ്പം, ചാവോ ഫ്രയ ജലപാതത്തിന്റെ ഭാഗമായ ഗ്രേറ്റർ നാൻ ഡ്രെയിനേജ് ബേസിൻ രൂപം കൊള്ളുന്നു. നാനും അതിന്റെ പോഷകനദികളും ഒഴുകുന്ന മൊത്തം വിസ്തീർണ്ണം 57,947 ചതുരശ്ര കിലോമീറ്ററാണ് (22,373 ചതുരശ്ര മൈൽ). താഴ്ന്ന തടത്തിലെ ഭൂരിഭാഗവും കൃഷിക്ക് അനുയോജ്യമായ മണ്ണാണ്.
ആദ്യകാല നാഗരികതകൾ
പുരാതന നാഗരികതകൾ നാൻ നദിയിലും അതിന്റെ പോഷകനദികളിലുമുള്ള ഫലഭൂയിഷ്ഠമായ ഭൂമിയിലായിരുന്നു താമസിച്ചിരുന്നത്. ഫിറ്റ്സാനുലോക്കിനടുത്ത് കണ്ടെത്തിയ ശിലായുഗ ഉപകരണങ്ങൾ ഇതിന് തെളിവാണ്. എന്നിരുന്നാലും, ഈ ആദ്യകാല വേട്ടക്കാർ ഇപ്പോൾ നാൻ നദീതടത്തിൽ വസിക്കുന്ന തായിയുടെ പൂർവ്വികരാകാൻ സാധ്യതയില്ല. ചാവോ ഫ്രയാ നദിക്ക് ചുറ്റുമുള്ള മനുഷ്യ ജനസംഖ്യയും അതിന്റെ പോഷകനദികളും നാൻ പോലുള്ള പ്രദേശങ്ങളും ഈ പ്രദേശത്തിന്റെ ചരിത്രത്തിന്റെ അവസാനം വരെ വിരളമായിരുന്നു. വെങ്കലയുഗത്തിൽ നെൽകൃഷിയുടെ വരവോടെയാണ് ഈ പ്രദേശത്തെ തദ്ദേശവാസികളുടെ വാസസ്ഥലമായത്. ഇരുമ്പുയുഗം വരെ തുടർന്നു. മോൺ-ഖെമർ സംസാരിക്കുന്ന ഗോത്രങ്ങൾ ഈ പ്രദേശത്തുടനീളം വ്യാപിക്കുകയും നെല്ല് കൃഷി, ലോഹപ്പണി, വളർത്തുമൃഗങ്ങൾ എന്നിവ കൊണ്ടുവന്നതായി പുരാവസ്തു ഗവേഷകർ സംശയിക്കുന്നു. ലോഹയുഗങ്ങളിലെ പ്രധാന കുടിയേറ്റം തായ്‌ലാൻഡിന്റെ തീരത്തുകൂടി നടന്നിരിക്കാം. പക്ഷേ കുടിയേറ്റക്കാർ ചാവോ ഫ്രായയിലൂടെ നാൻ ബേസിനിലേക്കും മറ്റ് പ്രദേശങ്ങളിലേക്കും ഉൾനാടുകളിലേക്ക് സഞ്ചരിച്ചു. അവിടെ വാസസ്ഥലങ്ങൾ ഉറപ്പിക്കുന്നത് താരതമ്യേന എളുപ്പമായിരുന്നു. നാൻ ബേസിനിലേക്കുള്ള അടുത്ത പ്രധാന കുടിയേറ്റം വന്നത് ചാവോ ഫ്രായയുടെ തീരത്തുനിന്നല്ല, മറിച്ച് വടക്കൻ തായ്‌ലൻഡിലെ പർവതപ്രദേശങ്ങളിൽ നിന്നാണ്. ഈ കുടിയേറ്റക്കാർ തായ് ആയിരുന്നു. അവരുടെ കുടിയേറ്റം യാങ്‌സി നദിയുടെ തെക്ക് ഭാഗത്തായിരിക്കാം. ക്രി.മു. ആറാം നൂറ്റാണ്ടിൽ ഹാൻ ചൈനീസ് യാങ്‌സിയുടെ തെക്ക് വ്യാപിച്ചപ്പോൾ, തായ് പിതാക്കന്മാർ ഉയർന്ന താഴ്‌വരകളിലേക്ക് പിൻവാങ്ങി, നൂറ്റാണ്ടുകളായി ഗുവാങ്‌സിയിൽ നിന്ന് ബ്രഹ്മപുത്ര താഴ്‌വരയിലേക്ക് ഒരു കമാനത്തിലൂടെ പടിഞ്ഞാറോട്ട് കുടിയേറി. വടക്കൻ തായ്‌ലൻഡിലെ പർവതപ്രദേശങ്ങളിലേക്കും ഒടുവിൽ നാൻ ബേസിനിലേക്കും തായ്‌ലൻഡിലെ മറ്റ് താഴ്ന്ന പ്രദേശങ്ങളിലേക്കും തായ് നെൽകൃഷി വൈദഗ്ദ്ധ്യം കൊണ്ടുവന്നു. തായ് വികാസം തുടരുന്നതിനിടയിൽ നാൻ നദി മോൺ-ഖെമർ മലകളിലേക്ക് പിൻവാങ്ങി. മറ്റുചിലർ പൊതുവെ തായ് ഭാഷയുടെ പ്രാദേശിക ഭാഷകൾ സ്വീകരിച്ച് പുതിയ താമസക്കാരുടെ സംസ്കാരവുമായി കൂടിച്ചേർന്നു. ഈ പ്രദേശത്ത് സംസാരിക്കുന്ന തായ് ഭാഷ ജർമൻ സംസ്കാരത്തെയും വളരെയധികം സ്വാധീനിച്ചു. മാത്രമല്ല ഇപ്പോൾ തായ് എന്ന് വിളിക്കുന്ന ഭാഷയിലേക്ക് പരിണമിക്കുകയും ചെയ്തു. ഇത് മറ്റ് തായ് ഭാഷകളിൽ നിന്ന് വളരെ വ്യത്യസ്തമാണ്. ഈ തായ് കുടിയേറ്റത്തിനുശേഷവും, നാൻ നദീതീരത്തും അതിന്റെ പ്രധാന കൈവഴികളിലും ഒഴികെ നാൻ ബേസിനിലെ ജനസംഖ്യ വിരളമായിരുന്നു. ഈ പ്രദേശത്ത് വളരെ ഫലഭൂയിഷ്ഠമായ മണ്ണ് ഉണ്ടായിരുന്നിട്ടും, വേട്ടക്കാരായ ജന്തുജാലങ്ങളും മലേറിയ, ഉഷ്ണമേഖലാ താപനില, മറ്റ് ബുദ്ധിമുട്ടുകൾ എന്നിവയും നദിയിൽ നിന്ന് വളരെ ദൂരത്തേയ്ക്ക് പോകുന്നത് തടഞ്ഞു. ഈ പുരാതന കാലഘട്ടത്തിൽ ജനസംഖ്യ വർദ്ധിച്ചതോടെ, നാനിലെ വാസസ്ഥലങ്ങൾ ക്രമേണ കൂടുതൽ നഗരമായിത്തീർന്നതു കാരണം വൻതോതിലുള്ള വനമേഖലയിലെ കഷ്ടപ്പാടുകളെ അതിജീവിക്കാൻ വലിയ തോതിലുള്ള ജനസംഖ്യയ്ക്ക് കഴിഞ്ഞു. നാനിലെ ആദ്യകാല നഗരവികസനങ്ങൾ കംബോഡിയയിലെ അങ്കോറിലെ മോൺ-ഖെമർ തലസ്ഥാനത്തെ മാതൃകയാക്കി നാൻ ബേസിനിലെ ഗണ്യമായ ജനസംഖ്യ നഗരവാസത്തിനനുയോജ്യമായി വളരെയധികം മുന്നേറിയിരുന്നു. എന്നിരുന്നാലും, നഗരവൽക്കരണത്തിന്റെ ഗുണപരമായ ഫലങ്ങൾക്കൊപ്പം (ഉദാ. കലയുടെ വികാസവും തൊഴിലിന്റെ വൈദഗ്‌ദ്ധ്യവും), അടിമത്തം, യുദ്ധം, നഗര സംസ്കാരവുമായി ബന്ധപ്പെട്ട മറ്റ് സാമൂഹിക പ്രശ്നങ്ങൾ എന്നിവ നഗര-സംസ്ഥാന കാലഘട്ടത്തിൽ വന്നു. നദീതീരത്ത് നഗരവൽക്കരണം നടന്നിട്ടും, നാൻ ബേസിനിൽ ഭൂരിഭാഗവും (നദീതീര വാസസ്ഥലങ്ങൾ മാറ്റിനിർത്തിയാൽ) ഇരുപതാം നൂറ്റാണ്ടിന്റെ ആരംഭം വരെ സ്വാഭാവികാവസ്ഥയിലുള്ള വനങ്ങളായിരുന്നു. ജർമൻ സാമ്രാജ്യത്തിന്റെ കാലഘട്ടത്തിൽ നാനിലെ നദീതീരത്തെ ആദ്യകാല നഗരപ്രദേശങ്ങളിലൊന്നാണ് സോംഗ് ഖ്വേ, ഇത് കാലങ്ങളായി ആധുനിക നഗരമായ ഫിറ്റ്സാനുലോക്ക് ആയി മാറി.
പുറത്തേക്കുള്ള കണ്ണികൾ
വർഗ്ഗം:തായ്‌ലാന്റിലെ നദികൾ
റോബർട്ട് ടെമ്പിൾട്ടൺ
അയർലാന്റുകാരനായ ഒരു പ്രകൃതിശാസ്ത്രകാരനും, കലാകാരനും, പ്രാണിപഠനശാസ്ത്രജ്ഞനുമായിരുന്നു റോബർട്ട് ടെമ്പിൾട്ടൺ (Robert Templeton) (12 ഡിസംബർ 1802 – 2 ജൂൺ 1892 ). ലഘുചിത്രം|328x328ബിന്ദു|Robert Templeton